title: Kaakinmaa

text: Kaakinmaalla on aikaisemmin toiminut panimo. Vuonna 1897 perustettiin Tiilitehtaan- ja Papinkadun kulmaan panimo, jonka nimeksi tuli myöhemmin Oy Pyynikki. Vuonna 1903 Tampereella toiminut toinen panimo, Oy Iso oluttehdas, ja Oy Pyynikki, yhdistyivät Näsijärven Osake-oluttehtaaksi, joka 1920 otti nimekseen Oy Pyynikki Ab. Pyynikin Panimo valmisti aina vuoteen 1992 saakka paikallisväestön suosimaa "Amiraali"-olutmerkkiä, jota saa yhä edelleen Japanissa amiraali Heihachiro Togon kuvalla varustetulla etiketillä Togon lippulaivan Mikasan museokaupasta Jokosukasta. Panimotoiminta Tampereella lakkautettiin pian Pyynikki Oy:n siirryttyä Sinebrychoffin alaisuuteen. Saman kohtalonhan Sinebrychoffin käsissä koki myöhemmin myös Porin Oluttehdas. Vuonna 2012 Tampereelle perustettiin Pyynikin panimoperinnettä jatkamaan Pyynikin käsityöläispanimo, joka tosin toistaiseksi sopivien tilojen puutteen vuoksi toimii Raholassa.


title: Kaakinmaa

text: Kaakinmaan nimi juontuu Tampereen yhteiskoulun lukion paikalla 1800-luvun jälkipuoliskolle saakka sijainneesta, pahantekijöiden rankaisemiseen käytetystä kaakinpuusta eli häpeäpaalusta, johon rangaistava sidottiin kiinni ruoskimisen ajaksi. Kaakinmaalle valmistui asemakaava vuonna 1868. Vuonna 1870 Kaakinmaan alue oli vielä asumaton, mutta parikymmentä vuotta myöhemmin siellä oli jo noin tuhat asukasta. 1900-luvun alussa Kaakinmaan asukkaat olivat pääosin sekalaisten ammattien harjoittajia.


title: Kaakinmaa

text: Kaakinmaan länsilaidalla Mariankadun varrella toimi vuosina 1936–1973 Suomen Tuberkuloosin Vastustamisyhdistyksen omistama joulumerkkikoti, jossa hoidettiin tuberkuloosia sairastaneiden äitien vastasyntyneitä lapsia. Hoitokodin toiminnan päätyttyä rakennus purettiin ja sen paikalla on nykyisin kerrostalo.


title: Tähtituliperät

text: Tähtituliperät ("Neochmia") on loistopeippojen heimoon kuuluva varpuslintusuku. Tähtituliperien sukuun kuuluu BirdLifen mukaan neljä lajia.


title: Liisankallio

text: Liisankallio on Tampereen XX kaupunginosa. Aiemmin Tammelan vainioiksi nimitetty kaupunginosa sijaitsee Tammelan ja Tullin kaupunginosien itäpuolella. Pohjoispuolella on Petsamon kaupunginosa, itäpuolella Kaleva ja Kalevanrinne, etelässä Kalevanharju. Usein Kalevasta puhuttaessa tarkoitetaan laajempaa Liisankallion, Kalevan ja Kalevanrinteen muodostamaa kokonaisuutta.


title: Liisankallio

text: Kaupunginosa on saanut nykyisen nimensä alueella sijainneen korkean Liisankallion mukaan 1940-luvulla. Paikasta on käytetty myös rinnakkaisnimeä Liisanmäki, ja näitä vanhempi kukkulan nimi on Hällinmäki. Nimien alkuperä ei ole tiedossa. Alueen asemakaava vahvistettiin vuonna 1940.


title: Liisankallio

text: Liisankallion kaupunginosassa oleva Kaalamonaukio on nimetty arkkitehti Elis Kaalamon (1885–1946) mukaan. Kaalamo toimi Tampereen ensimmäisenä asemakaava-arkkitehtina vuosina 1929–1946.


title: Liisankallio

text: Kalevan kirkon edustalla oleva Sammonaukio ja siitä kaakkoon lähtevä Sammonkatu liittyvät Liisankallion ja Kalevan kaupunginosien Kalevala-aiheisiin nimiin. Suomen muinaisrunoudessa sampo on varallisuutta tuottava ihme-esine.


title: Gláfkos Klirídis

text: Gláfkos Ioánnou Klirídis (; 24. huhtikuuta 1919 – 15. marraskuuta 2013 Nikosia) oli poliitikko, joka toimi Kyproksen tasavallan presidenttinä vuosina 1993–2003. Häntä edelsi Geórgios Vasileíou ja seurasi Tássos Papadópoulos, jolle hän hävisi presidentinvaaleissa vuonna 2003. Klirídis oli ollut jo vuonna 1974 presidenttinä tilapäisesti. Hän perusti vuonna 1976 DISY-puolueen.


title: Laivue (ilmavoimat)

text: Laivue tarkoittaa ilmavoimissa kolmen tai neljän lentueen muodostamaa joukkoyksikköä. Laivueen lentokaluston määrä vaihtelee eri maiden välillä. Laivuetta johtaa laivueen komentaja. Laivue kuuluu yleensä osana lennostoon.


title: Laivue (ilmavoimat)

text: Suomen ilmavoimien organisaatiossa operatiivinen laivue on hävittäjälentolaivue, kuten lennostoon kuuluva Hävittäjälentolaivue 21 tai sotakoulun Hävittäjälentolaivue 41. Ei-operatiivisia laivueita ovat muun muassa Tukilentolaivue kuljetus- ja maalinhinauskalustoineen.


title: Laivue (ilmavoimat)

text: Hävittäjälentolaivueella ei välttämättä ole omaa hallintoaan (esikuntaa).


Euroopan komission yhteinen tutkimuskeskus (YTK), , on Euroopan komission pääosasto. YTK toimii riippumattomana tieteellisenä ja teknisenä neuvonantajana Euroopan komissiolle ja EU:n jäsenmaille. Pääjohtaja ja hänen toimipaikkana sijaitsee Brysselissä.


title: Euroopan komission yhteinen tutkimuskeskus

text: YTK:n seitsemän tutkimuslaitosta sijaitsevat viidessä Euroopan maassa. Sijaintipaikkakunnat ovat ovat Geel Belgiassa, Ispra Italiassa, Karlsruhe Saksassa, Petten Alankomaissa ja Sevilla Espanjassa. Tutkimuslaitokset ovat:


title: Lennosto

text:
Lennosto on Suomen ilmavoimien operatiivinen joukko-osasto ja samalla valmiusyhtymä. Sitä johtaa lennoston komentaja. Suomen ilmavoimien organisaatiossa on kolme lennostoa: Lapin lennosto Rovaniemellä, Karjalan lennosto Siilinjärven Rissalassa ja Satakunnan lennosto Tampereen Pirkkalassa.
Lapin lennosto tunnettiin aikaisemmin nimellä Hämeen Lennosto ja sitä ennen 1. lennosto.


title: Lennosto

text:
Lennosto jakautuu yhteen tai useampaan laivueeseen, kuten hävittäjälaivueet. Suomen ilmavoimien nykyisessä organisaatiossa laivue on hävittäjälentolaivue, kuten Hävittäjälentolaivue 41. Laivueen osa taas on lentue, esimerkiksi yhteyslentue.
Suomessa jokaisen lennoston alaisuudessa toimii pääjohtokeskus, joiden alaisuudessa puolestaan toimii tutka-asemia.


title: Caatinga

text: Caatinga on kasvillisuustyyppi, jota esiintyy Brasilian koillisosassa. Se on kuivaa pensastoa, jolle ovat tyypillisiä piikkiset pensaat ja pikkupuut, jotka tiputtavat lehtensä kuivan kauden ajaksi. Kenttäkerroksessa on paljon kaktusmaisia mehikasveja ja paksuvartisia lajeja. Lisäksi caatingalle ovat tyypillisiä yksivuotiset, ruohovartiset lajit, jotka nousevat pintaan sadekauden alkaessa ja kukkivat nopeasti.


title: Caatinga

text: Caatinga-alueella on kaksi vuodenaikaa: kuuma ja kuiva talvi ja kuuma ja kostea kesä, joka alkaa joulu-tammikuussa.


title: Caatinga

text: Caatinga on yksi maailman tiheimmin asuttuja puoliaavikoita, ja monet sen kasvit ja eläimet ovat uhanalaisia. Näihin kuuluvat etelänpallovyötiäinen ("Tolypeutes matacus"), jaguaari ja muurahaiskarhuihin kuuluva tamandua.


title: Harha-aistimus (ilmailufysiologia)

text: Lentämiseen liittyvissä, ihmisille epäluonnollisissa olosuhteissa voi syntyä aistiharhoja. Näissä poikkeuksellisissa tilanteissa elimistö tulkitsee aistiärsykkeen väärin. Aistiharhojen tuntemus on tärkeä osa ilmailufysiologiaa.


title: Harha-aistimus (ilmailufysiologia)

text: Aistiharhat johtuvat aistinten saamista todellisista ärsykkeistä, jotka kuitenkin välittyvät todelliseen ympäröivään olotilaan verrattuina jollain tapaa muuntuneina. Heikkokin hallusinaatio voi johtaa lentäjän asentotajun menetykseen ja tämän kautta vaaratilanteeseen. Muun muassa tästä syystä lentäjille opetetaan ehdotonta luottamusta mittareista saatavaan informaatioon. Samantapaisia aistiharhoja, joita lentäjät kokevat, saattaa joissakin tilanteissa esiintyä arkipäiväisessä elämässäkin. Asentotajun menetykseen johtavat harhat voidaan luokitella syntymekanismin mukaan.


title: Harha-aistimus (ilmailufysiologia)

text: Tärkein asentotajua säilyttävä aisti on näköaisti. Esimerkiksi ulkoisten kiintopisteiden puuttuminen yöllä tai pilvessä lennettäessä voi johtaa koneen hallinnan menetykseen. Näköharhoja on useita eri tyyppejä.


title: Harha-aistimus (ilmailufysiologia)

text: Esimerkkejä: Harha – Syy – Seuraus


title: Harha-aistimus (ilmailufysiologia)

text: Vektioharha on kyseessä myös esimerkiksi silloin, kun oman auton vierestä lähtee toinen auto liikkeelle, mistä seuraa tunne oman auton liikkeestä vastakkaiseen suuntaan.


title: Harha-aistimus (ilmailufysiologia)

text: Tasapainoelimen harhat ovat lennettäessä yleisiä ja voimakkuutensa vuoksi myös fysiologisista harhoista vaarallisimpia. Tasapainoelimen harhoja ovat kaarikäytävien ärsytyksestä johtuvat "somatogyriset" ja kuulokivielimen ärsytyksestä johtuvat "somatograviset harhat" – kaarikäytävät reagoivat kulmanopeuksien muutoksiin ja kuulokivielin aistii suoraviivaisia kiihtyviä liikkeitä.


title: Harha-aistimus (ilmailufysiologia)

text: Tyypillinen somatogyrinen harha syntyy esimerkiksi, kun oikaisu syöksykierteestä aiheuttaa voimakkaan tunteen vastakkaissuuntaisesta liikkeestä ja voi johtaa niin sanottuun "hautausmaakierteeseen", jossa juuri oikaistu kierre korjataan virheellisen aistimuksen perusteella kierteen alkuperäiseen suuntaan. Harha johtuu siitä, että kaarikäytävissä oleva neste jatkaa liikettään vielä hetken oikaisun jälkeen.


title: Harha-aistimus (ilmailufysiologia)

text: Somatogravinen harha esiintyy esimerkiksi vaakalennossa lentokonetta kiihdytettäessä tai hidastettaessa, jolloin aistimuksena on harha noususta tai laskusta. Erityisen voimakas – ja vaarallinen – on niin sanottu inversioharha, jossa koneen kiihtyminen aiheuttaa tunteen noususta, jonka lentäjä pyrkii korjaamaan ohjaamalla nokkaa alaspäin. Tämä taas johtaa kiihtyvään liikkeeseen ja negatiiviseen G-voimaan, jotka yhdessä yhä pahentavat hallusinaatiota.


title: Harha-aistimus (ilmailufysiologia)

text: Yhdistelmäharha on eri aistien yhdessä muodostama hallusinaatio. Esimerkiksi "vestibulo-okulaarisessa refleksissä" silmät pyrkivät kääntymään somatogravisen harhan mukaisesti liikkeelle vastakkaiseen suuntaan. Lisäksi yleensä somatograviset ja asentoaistin harhat voimistavat keskenään hallusinaatiota.


title: Harha-aistimus (ilmailufysiologia)

text: Taajuudella 12–30 Hz vilkkuva valo saattaa aiheuttaa epilepsiakohtauksen kaltaisen tilan. Tällä taajuusalueella tapahtuvat esimerkiksi helikopterin roottorin leijunnassa ja lentokoneen potkurin tyhjäkäynnillä aiheuttamat valon ja varjon vuorottelut.


title: Miss Kovis

text: Miss Kovis () on Donald Petrien ohjaama yhdysvaltalainen toimintakomedia vuodelta 2000. Elokuvassa FBI:n agentti Gracie Hart joutuu soluttautumaan kauneuskilpailuun estääkseen tuhoisan kostoiskun. Vaikka onkin ollut ikuinen poikatyttö, Gracen pitää pyörähdellä naisellisissa hepenissä ja käyttäytyä viehkeästi.


title: Valkoinen ilmapallo

text: Valkoinen ilmapallo ("Badkonake sefid") on iranilainen elokuva tytöstä joka lähtee ostamaan kultakalaa uudenvuodenpäivän juhlaa varten. Jafar Panahin ohjaama ja toisen iranilaisohjaajan Abbas Kiarostamin käsikirjoittama, vuonna 1995 ensi-iltansa saanut lapsikuvaus palkittiin Cannesin elokuvajuhlilla parhaana esikoisohjauksena.


title: Narvan tekojärvi

text: Narvan tekojärvi (, ) on Narvanjoen juoksulle padottu tekojärvi Venäjän ja Viron rajalla Itä-Virumaalla.


title: Narvan tekojärvi

text: Tekojärvi rakennettiin Neuvostoliiton aikaan vuosina 1955–1956. Se tuottaa vesivoimaa nykyisin Venäjälle kuuluvalle Narvan vesivoimalalle (125 MW) ja jäähdytysvettä Virossa sijaitseville öljyliusketta polttaville Narvan voimalaitoksille. Normaalin vedenpinnan tasolla (25 m mpy.) järven laajuus on 191 km², josta 40 km² Virossa ja loput Venäjän Leningradin alueella.


title: Narvan tekojärvi

text: Narvanjoen lisäksi tekojärveen laskevia jokia ovat Pljussa, Pjata, Mustajõgi ja Kulgu jõgi. Järven ekologinen tila arvioitiin hyväksi vuonna 2007.


title: H. H. Holmes

text: Herman Webster Mudgett (16. toukokuuta 1861 – 7. toukokuuta 1896), joka tunnetaan paremmin nimellä Dr. Henry Howard Holmes, oli yhdysvaltalainen sarjamurhaaja. Holmes rakennutti Chicagon vuoden 1893 maailmannäyttelyalueen läheisyyteen hotellin jossa oli kaasukammioita, holveja ja salaovia. Hotellissa hän murhasi uhrinsa, joita arvioiden mukaan saattoi olla jopa satoja. Holmes tunnusti 27 murhaa joista vain yhdeksän on voitu todentaa.


title: H. H. Holmes

text: Holmes oli ammatiltaan lääkäri, ja hän muun muassa myi puhdistamiaan uhriensa luurankoja lääketieteellisiin oppilaitoksiin.


title: H. H. Holmes

text: Rangaistuksena murhista H. H. Holmes hirtettiin 7. toukokuuta 1896. Hänen niskansa ei katkennut ja hän kärsi hitaan kuoleman: hänet julistettiin kuolleeksi vasta 20 minuuttia luukun aukaisemisesta. Holmes pelkäsi, että hänen ruumiinsa leikeltäisiin kuoleman jälkeen tutkimustarkoituksessa, joten hän oli esittänyt viimeisenä toiveenaan, että hänet haudattaisiin betoniin valettuna. Pyyntöön suostuttiin: Holmesin arkku ja hauta täytettiin betonilla.


title: Etunimi: Carmen

text: Etunimi: Carmen ("Prénom Carmen") on vuonna 1983 ensi-iltansa saanut Jean-Luc Godardin ohjaama elokuva, joka pohjautuu hyvin väljästi Georges Bizet’n oopperaan "Carmen".


title: Etunimi: Carmen

text: "Etunimi: Carmen" sai Kultaisen leijonan vuoden 1983 Venetsian elokuvajuhlilla.


title: Mate Bilić

text: Mate Bilić (s. 23. lokakuuta 1980 Split, Jugoslavia) on kroatialainen jalkapalloilija. Hän edustaa Espanjan pääsarjassa pelaavaa Sporting Gijónia ja on pelipaikaltaan hyökkääjä.


title: Mate Bilić

text: Bilić aloitti ammattilaisuransa vuonna 1997 kotikaupunkinsa joukkueesta Hajduk Splitista. Vuonna 2001 hän siirtyi Espanjaan Zaragozaan, joka pelasin maan pääsarjassa.


title: Mate Bilić

text: Vuosina 2002–2006 Bilić edusti neljää eri seuraa Espanjassa Almeríaa, Sporting Gijónia, Córdobaa ja Lleidaa, joista kaikki pelasivat Segunda Divisiónissa.


title: Mate Bilić

text: Kesäkuussa 2006 Bilić teki sopimuksen itävaltalaisen Rapid Wienin kanssa. Hän pelasi siellä kahden kauden ajan ja siirtyä sen jälkeen tammikuussa 2008 takaisin Espanjaan Sporting Gijóniin. Kauden jälkeen joukkue nousi maan pääsarjaan 10 vuoden tauon jälkeen. Bilić pelasi puolet kauden otteluista ja teki niissä 10 maalia.


title: Mate Bilić

text: 13. syyskuuta 2008 hän teki hattutempun vierasottelussa Sevillaa vastaan. Ottelu päättyi kuitenkin Sevillan 4–3-voittoon.


title: Mate Bilić

text: Bilić teki ensiesiintymisensä Kroatian maajoukkueessa 14. lokakuuta 2009 ottelussa Kazakstania vastaan.


title: Vessapaperiteline

text: Vessapaperiteline on väline vessapaperin säilyttämiseen ja käyttöön. Telineitä on monia erityyppisiä erilaisin ominaisuuksin.


title: Vessapaperiteline

text: Kotien WC:issä on yleinen seinään kiinnitetty, saranalla varustettu teline, joka pitää vessapaperin kiinni seinässä koko rullan hupenemisen ajan. Tämä tuottaa tarpeeksi kitkaa, jotta käyttäjä voisi repiä helposti rullasta palan paperia. Yleinen mielipiteiden jakautumisen kohde on, asetetaanko vessapaperirulla telineeseen paperin reuna seinää vai käyttäjää vasten.


title: Vessapaperiteline

text: Yleisissä käymälöissä käytetään usein telineitä, joista on vaikea varastaa paperirullia. Käyttämättömät rullat lukitaan niissä käyttäjän ulottumattomiin, ja ne vapautuvat yksitellen käytetyn rullan loppuessa. Eräät telineet taas vapauttavat vain tietyn määrän paperia kerralla. Usein käytetään myös todella suuria rullia ylläpitokustannusten säästämiseksi.


title: Karl Nordman

text: Karl Georg Nordman () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan aliupseerina.


title: Karl Nordman

text: Nordmanin vanhemmat olivat maalarimestari Mårten Nordman ja Maria Matilda Björklund. Hänet vihittiin avioliittoon vuonna 1918 Signe Sofia Hannuksela. Hän kävi kolme luokkaa Vaasan ruotsalaista lyseota ja suoritti viidennen luokan kurssin samassa koulussa vuonna 1921. Hän suoritti Haminan taistelukoulun vuonna 1918 ja komppanianpäällikkökurssin Taistelukoulussa vuonna 1928.


title: Karl Nordman

text:
Nordman liittyi liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 29. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, josta hänet siirrettiin 21. helmikuuta 1917 Altonan työosastoon. Työosastosta hänet laskettiin siviilitöihin Saksaan 18. elokuuta 1917.
Takaisin Suomeen Nordman palasi Ruotsin kautta 10. maaliskuuta 1918 ja astui Suomen armeijan palvelukseen aliupseeriksi ylennettynä. Hänet sijoitettiin sisällissotaa käyvän Valkoiseen armeijan 3. Jääkärirykmentin esikuntaan, josta hänet siirrettiin 17. maaliskuuta 1918 alkaen 3. Jääkärirykmentin 5. jääkäripataljoonan l. komppaniaan ja edelleen 24. maaliskuuta 1918 alkaen 10. jääkäripataljoonan 2. komppaniaan. Nordman osallistui sisällissodan taisteluihin Tampereella ja Viipurin ympäristössä.


title: Karl Nordman

text: Nordman siirrettiin sisällissodan jälkeen 16. toukokuuta 1918 alkaen 1. komppanian päälliköksi Etelä-Pohjanmaan rykmentin täydennyspataljoonaan ja edelleen 15. heinäkuuta 1918 alkaen Kuopion jalkaväkirykmentti 4:ään, josta muodostettiin myöhemmin Tampereen rykmentti. Hän toimi aluksi rykmentissä komppanianpäällikkönä ja 5. toukokuuta 1919 alkaen 3. pataljoonan adjutanttina. Adjutantin tehtävistä hänet siirrettiin 1. heinäkuuta 1920 alkaen konekiväärikomppanian päälliköksi ja 20. toukokuuta 1921 alkaen rykmentin- ja konekivääriupseeriksi. Tampereen rykmentistä hänet siirrettiin 18. elokuuta 1922 alkaen Kaartin jääkäripataljoonaan, missä hänet sijoitettiin 2. komppanian nuoremmaksi upseeriksi ja 30. toukokuuta 1924 alkaen aliupseerikoulun johtajaksi. Aliupseerikoulusta hänet siirrettiin 18. tammikuuta 1926 alkaen komppanianpäälliköksi 3. komppanian ja 1. maaliskuuta 1929 alkaen 2. komppaniaan. Kaartin jääkäripataljoonasta Nordman siirrettiin 1. toukokuuta 1934 Uudenmaan rykmenttiin, josta hän erosi sairauden takia 6. lokakuuta 1934.


title: Karl Nordman

text: Nordman toimi jatkosodan aikana Vaasan suojeluskuntapiirin ilmasuojelutoimiston päällikkönä. Hänet haudattiin Vaasaan.


title: Uraattioksidaasi

text: Uraattioksidaasi eli urikaasi on entsyymi, joka katalysoi virtsahapon muuntumista 5-hydroksi-isouraatiksi, joka muuttuu edelleen allantoiiniksi. Uraattioksidaasia on useilla nisäkkäillä ja pienorganismeillä, kuten bakteereilla.. Ihmisiltä ja muilta kädellisiltä uraattioksidaasin tuottava geeni on hävinnyt, eikä entsyymiä siis esiinny niissä. Tämän vuoksi virtsahappo on kädellisillä puriinien metabolian viimeinen tuote. Allantoiini on helpommin liukenevaa kuin virtsahappo, mikä altistaan ihmisen virtsakiville.


title: Uraattioksidaasi

text: Massaltaan uraattioksidaasi on eliöstä riippuen 32–230 kilodaltonia.. Monet oksidaasientsyymit tarvitsevat metalli- tai flaviinipohjaisen koentsyymin. Uraattioksidaasinkin koentsyyminä luultiin pitkään olevan kupari-ionin, mutta röntgenkristallografiatutkimukset osoittivat, että entsyymin aktiivisessa kohdassa ei ole mitään koentsyymiä. Uraattioksidaasi on tässä suhteessa poikkeuksellinen entsyymi. Uraattioksidaasin inhibiittoreita ovat monet metalli-ionit ja syanidi-ionit. Lisäksi myös allantoiini toimii entsyymin toiminnan luonnollisena estäjänä. Uraattioksidaasi toimii eliöstä riippuen parhaiten 30–40 °C:n lämpötilassa ja pH:n ollessa 5,5–9,5.


title: Uraattioksidaasi

text: Uraattioksidaasin entsyyminumero on EC 1.7.3.3 ja CAS-numero 9002-12-4.


title: Wulff-Yhtiöt

text: Wulff-Yhtiöt Oyj on suomalainen pörssiyritys, joka myy ja markkinoi työpaikka- ja toimistotarvikkeita, tietotekniikan tarvikkeita, kahviotarvikkeita, kiinteistö- ja siivoushuollon tuotteita, ensiapu- ja ergonomiatuotteita, LED-valaistusratkaisuja sekä tuotteita työmaille. Konserni tuottaa myös kansainvälisiä messupalveluja. Wulffilla on myymälät Helsingissä, Turussa ja Lahdessa sekä verkossa Wulffinkulma.fi. Wulffin pääkonttori sijaitsee Vantaalla ja sillä on 16 tytäryritystä ja noin 200 työntekijää. Suomen lisäksi Wulff toimii Ruotsissa, Norjassa ja Tanskassa.


title: Wulff-Yhtiöt

text: Wulff-Yhtiöt Oyj on alansa ainoa pörssilistattu yritys Pohjoismaissa ja sen osake noteerataan NASDAQ OMX Helsinki Oy:ssä Small Cap -markkina-arvoryhmässä. Wulff-Yhtiöt Oyj kuuluu Teollisuustuotteet ja -palvelut toimialaluokkaan.


title: Wulff-Yhtiöt

text: Wulffin pitkä historia sai alkunsa, kun Thomas Wulff perusti puolisonsa Augustan kanssa paperikauppa Wulff Oy Ab:n vuonna 1890 Helsingissä osoitteeseen Fredrikinkatu 47. Yhdeksän kuukauden jälkeen liike muutti suurempiin tiloihin Eerikinkadulle. Seitsemän vuotta myöhemmin Wulffin päämyymälä siirtyi osoitteeseen Pohjoisesplanadi 41. Pohjoisesplanadin ja silloisen Itäisen Henrikinkadun (nyk. Mannerheimintien) kulmassa sijainnut Argoksen talo, jossa liike sijaitsi, tulikin yleisesti tunnetuksi nimellä "Wulffin kulma".


title: Wulff-Yhtiöt

text: Yrityksen johto ja omistus pysyivät Wulffin suvun miesten halussa aina Thomas Wulffin lapsenlapselle Harry Fr. Wulffille, joka hoiti toimitusjohtajan tehtäviä vuoteen 1975 saakka. Vuonna 1987 Wulff Oy Ab:n omistus vaihtui, kun Sponsor Oy osti yrityksen ja 1992 omistajaksi tuli Mercantile Group Oy Ab -konserni. Vuonna 2002 Wulff Oy Ab:n osti Beltton-Yhtiöt Oyj, joka muutti nimensä Wulff-Yhtiöt Oyj:ksi vuonna 2008.


title: Wulff-Yhtiöt

text: Wulff-Yhtiöt Oyj:n konsernijohtajana toimii Heikki Vienola. Hallituksen puheenjohtaja on Ari Pikkarainen. Konsernin tytäryrityksiä Suomessa ovat Wulff Oy Ab, Wulff Entre, Wulff Naxor ja Wulff Torkkelin Paperi. Konsernin yrityksissä työskentelee noin 200 henkilöä myynnin, hallinnon ja logistiikan parissa.


title: Wulff-Yhtiöt

text: Wulff Entren tarina sai alkunsa Turussa vuonna 1919, jolloin perustettiin Suomen vientiyhdistys. 1930-luvulla yhdistys aloitti näyttelytoiminnan ja suomalaiset yritykset alkoivat käyttää näyttelyihin osallistumista markkinointikeinona. Vuonna 1938 yhdistyksen nimi muuttui Ulkomaankauppaliitoksi.


title: Wulff-Yhtiöt

text: Ulkomaankauppaliitto kehittyi 1970- ja 80-luvuilla monipuoliseksi vienninedistäjäksi. Kampanjatoiminta järjestettiin toimialakohtaisesti, ja vientiyhteistyöryhmistä tuli merkittävä UL:n ja yritysten välinen yhteistyömuoto.1999 yhdistyksen nimi muuttui Finproksi. Vuonna 2002 Finpro yhtiöitti näyttelytoiminnan ja muut markkinointiviestintä-palvelut Finpro Marketing Oy:ksi.


title: Wulff-Yhtiöt

text: Vuonna 2005 tytäryhtiön nimeksi otettiin Entre Marketing ja Finpro myi 30% omistuksesta Entren avainhenkilöille. Keväällä 2007 Entre siirtyi Beltton-konsernin omistukseen. Kun Beltton muutti nimekseen Wulff-Yhtiöt Oyj, konsernin tytäryhtiöiden nimet yhdenmukaistettiin, jolloin Entre Marketingista tuli Wulff Entre (2012).


title: Wulff-Yhtiöt

text: Tänään Wulff Entre palvelee suomalaisia ja kansainvälisiä yrityksiä noin kahdenkymmenen ammattilaisen voimin. Liiketoiminnan painopiste on edelleen messu- ja näyttelyprojekteissa, joita Wulff Entre järjestää yksittäisille yrityksille ja yritysten yhteenliittymille ympäri maailman.


title: Wulff-Yhtiöt

text: Yrityskohtaisten markkinointitapahtumien suunnittelu ja toteutus on messujen ohella vahvasti mukana osana Wulff Entren palveluntarjontaa.


title: Wulff-Yhtiöt

text: Wulff Oy Ab on Wulff-Yhtiöt Oyj:n tytäryhtiö ja se myy ja markkinoi asiakkailleen työpaikkatuotteita, toimistotuotteita, it-tarvikkeita sekä ensiapua ja ergonomiaa. Sen perusti perheyrityksenä Thomas Fredrik Wulff 1890. Yhtiö toimi vuodesta 1897 Helsingissä Pohjoisesplanadin ja silloisen Itäisen Henrikinkadun (nyk. Mannerheimintien) kulmassa sijainneessa Argoksen talossa, jota yleisesti kutsuttiinkin myös "Wulffin kulmaksi", mutta joka myöhemmin on muutettu osaksi Stockmannin tavarataloa. Vuonna 1965 yritys siirtyi Mannerheimintien toiselle puolelle uuteen toimitaloon. Sillä oli lisäksi useita sivumyymälöitä.


title: Wulff-Yhtiöt

text: Perhe omisti yrityksen vuoteen 1987, jolloin se siirtyi sijoitusyhtiö Sponsorin omistukseen. Myymälät lopetettiin ja yritys keskittyi suoramyyntiin yrityksille. Vuonna 1992 Wulff siirtyi Mercantilen omistukseen. Wulff on ollut Wulff-Yhtiöt Oyj:n tytäryhtiö vuodesta 2002 lähtien.


title: Wulff-Yhtiöt

text: Vuonna 2009 avattu avoin työpaikka- ja toimistotarvikkeiden ja värikasettien verkkokauppa sai Wulffin historiaa kunnioittaen nimekseen Wulffinkulma.fi.


title: Óscar González

text: Óscar Mario González (10. marraskuuta 1923 – 5. marraskuuta 2006) oli uruguaylainen Formula 1 -kuljettaja, joka osallistui yhteen F1-osakilpailuun vuonna 1956, Argentiinan GP:hen. Hän oli kilpailussa kuudes, muttei saavuttanut pisteitä, koska siihen aikaan vain viisi parasta saivat pisteitä. Hän jakoi sijoituksensa maanmiehensä Alberto Urian kanssa.


title: Alberto Uria

text: Alberto Uria (11. heinäkuuta 1924 – 4. joulukuuta 1988) oli uruguaylainen Formula 1 -kuljettaja, joka osallistui kahteen F1-osakilpailuun kausilla 1955–1956. Hän jakoi kuudennen sijan Óscar Gonzálezin kanssa Argentiinan GP:ssä 1956, mutta ei saavuttanut pisteitä.


title: Allantoiini

text: Allantoiini on virtsahapon hapettumistuote, jota muodostuu useimmissa nisäkkäissä. Useimmilta kädellisiltä, kuten ihmiseltä, puuttuu entsyymi, joka katalysoi virtsahappoa (CHNO) 5-hydroksi-isouraatiksi (CHNO), joka edelleen muuttuu allantoiiniksi.


title: Allantoiini

text: Allantoiinin kemiallinen kaava on CHNO, moolimassa 158,12 g/mol, sulamispiste 230 °C ja CAS-numero 97-59-6.


title: Allantoiini

text: Allantoiinia käytetään kosmetiikassa ja myös haavojen ja mahahaavan hoidossa. Sitä on mahdollista tuottaa myös kasviperäisesti hevoskastanjoista ja vehnänalkioista.


title: Colin Wilson (jääkiekkoilija)

text: Colin Wilson (s. 20. lokakuuta 1989 Greenwich, Connecticut, Yhdysvallat) on yhdysvaltalainen jääkiekkoilija. Hän pelaa NHL-joukkue Colorado Avalanchen organisaatiossa. Hän on joukkueen ensimmäisen kierroksen varaus vuodelta ja oli koko varaustilaisuuden seitsemäs varaus. Wilson on keskushyökkääjä, mutta osaa pelata myös laidassa. Hän on tasaisen varma suorittaja, jonka vahvuudet ovat pelikäsityksessä.


title: Colin Wilson (jääkiekkoilija)

text: Vuodet 2005–2007 Wilson edusti Yhdysvaltain alle 18-vuotiaiden maajoukkuetta NAHL:ssä. Hän lähti kaudeksi 2007–2008 opiskelemaan Bostonin yliopistoon. Wilson valittiin siellä siellä Hockey Eastin vuoden tulokkaaksi. Kaudella 2008–2009 hänet valittiin New Englandin parhaaksi hyökkääjäksi ja Hockey Eastin ensimmäiseen tähdistökentälliseen. Wilson voitti Hockey Eastin mestaruuden ja koko NCAA:n mestaruuden keväällä 2009.


title: Colin Wilson (jääkiekkoilija)

text: Huhtikuussa 2009 Wilson teki kolmivuotisen tulokassopimuksen Nashville Predatorsin kanssa. Hän teki tulokaskaudellaan 2009–2010 35 NHL-ottelussa tehot 8+7=15. Wilson debytoi NHL:ssä 12. lokakuuta 2009 ja hänen ensimmäinen NHL-maalinsa syntyi 21. lokakuuta 2009 Boston Bruinsin Tim Thomasin taakse. Hän pelasi kuitenkin vielä yli puolet kaudestaan Predatorsin farmijoukkue Milwaukee Admiralsissa.


title: Colin Wilson (jääkiekkoilija)

text: Wilson on pelasi alle 20-vuotiaiden MM-kilpailuissa vuosina 2008 ja 2009. Hän oli kuudella osumallaan vuoden 2008 turnauksen paras maalintekijä Kazakstanin Jevgeni Rymarevin kanssa. Wilson pelasi myös alle 18-vuotiaiden MM-kilpailuissa vuosina 2006 (kultaa) ja 2007 (hopeaa). Hän jakoi vuoden 2007 turnauksen pistepörssin voiton ketjukaverinsa James van Riemsdykin kanssa. Wilson teki tehot 6+6=12.


title: Colin Wilson (jääkiekkoilija)

text: Vuonna 2009 Wilson edusti Yhdysvaltain maajoukkuetta miesten MM-kilpailuissa.


title: Colin Wilson (jääkiekkoilija)

text: Colin Wilson on kolmannen polven NHL-pelaaja. Hänen isänsä Carey Wilson pelasi urallaan yli 500 NHL-ottelua. Careyn isä Jerry Wilson pelasi kolme NHL-ottelua Montréal Canadiensissa kaudella 1956–1957.


title: Marian Lupu

text: Marian Lupu (s. 20. kesäkuuta 1966 Bălți) on moldovalainen poliitikko. Hän oli kommunistipuolueen (PCRM) jäsen vuoteen 2009 asti ja toimi maansa talousministerinä vuodesta 2003 ja parlamentin puhemiehenä 2005–2009 ja uudelleen vuodesta 2010 huhtikuulle 2013 saakka. Parlamentin puhemiehenä hän oli myös maan vt. presidentti joulukuusta 2010 maaliskuuhun 2012.


title: Marian Lupu

text: Lupu opiskeli taloustiedettä ensin Moldovan valtionyliopistossa ja hankki sittemmin taloustieteen tohtorin arvon arvostetusta G.V. Plehanovin mukaan nimetystä Venäjän taloustieteellisestä yliopistosta Moskovassa. Tohtorintutkinnon jälkeisiä opintoja hänellä on Washingtonista ja Genevestä.


title: Marian Lupu

text: Lupu erosi kommunistipuolueesta kesäkuussa 2009, ja vuoden 2009 vaaleissa ilmenneiden epäselvyyksien takia uusitussa parlamenttivaalissa Lupu johti Moldovan demokraattipuoluetta (DPM), joka sai 13 paikkaa. Ennenaikaisissa vaaleissa 2010 Demokraattinen puolue lisäsi edelleen paikkamääräänsä 15 paikkaan.


title: Marian Lupu

text: Lupu on naimisissa ja hänellä on kaksi lasta.


title: Sten Fincke

text: Sten Kustaanpoika Fincke (k. 10. marraskuuta 1599) oli Hämeen linnan käskynhaltija. Hänen isänsä oli Suomen käskynhaltija Kustaa Fincke ja veljensä Olavinlinnan käskynhaltija Gödik Fincke. Sten Fincke liittyi Hämeen linnan varusväkeen 1588 ja tuli sen päälliköksi 1594. Vuonna 1597 Fincke sai Kaarle-herttualta käskyn estää Sigismundin kannattajien pääsy linnaan, mutta Fincke liittyikin näihin ja varusti linnaa taisteluun Kaarlea vastaan. Keväällä 1599 suuri osa linnaa tuhoutui ruutiräjähdyksessä ja Fincke pakeni veljensä luo Savonlinnaan. Hän jäi samana vuonna Kaarlen vangiksi Savonlinnassa ja hänet mestattiin Kaarlen käskystä Turun verilöylyssä.


title: Sten Fincke

text: Sten Fincken tytär Kaarina () oli naimisissa Ivar Arvidinpoika Tavastin kanssa. Kaarle mestautti Kaarinan isän, miehen ja apen. Kaarinaa on pidetty yhtenä Suomen varhaisista naiskirjailijoista, sillä hän kirjoitti 1600-luvulla perusteellisen kuvauksen Kaarlen toisesta Suomen-retkestä ja maan poliittisista tapahtumista.


title: NBA:n varaustilaisuus 2009

text: NBA:n vuoden 2009 varaustilaisuus pidettiin 25. kesäkuuta 2009 Madison Square Gardenissa New Yorkissa.


title: Ritarien retket

text: Ritarien retket on Aku Ankan Aikakone -sarjakuvakirjasarjan yhdeksäs kirja, joka on julkaistu vuonna 2009. Kirja sisältää vain menneisyys-aiheisia tarinoita ja kirjan aiheena on ritariaika. Puolet kirjan kahdeksasta tarinasta ovat Suomessa ennen julkaisemattomia. Kirjassa on 288 sivua.


title: Ritarien retket

text: Kirjassa miekan varressa esiintyvät mm. Akun, Mikin ja Hessun esi-isät.


title: Hartikka Henrikinpoika

text: Hartikka Henrikinpoika (, k. 10. marraskuuta 1599) oli suomalainen soturi ja Vuolteen säteriratsutilan omistaja. Juhana III:n aikana hänen arvonimensä oli muonaveronhoitaja. Hänet nimitettiin 1587 Länsi-Suomen käskynhaltijaksi Axel Leijonhufvudin esteen ajaksi. Hartikka toimi Porvoon kihlakunnan tuomarina 1594–1597 ja Halikon kihlakunnan tuomarina 1596–1599. Sigismundin ja Kaarlen valtataistelussa Hartikka asettui Sigismundin ja Klaus Flemingin puolelle. Hän oli 1599 käydyssä Marttilan taistelussa Kaarle-herttuaa vastaan suomalaisten johtajia, mutta joutui vangiksi ja mestattiin Turun verilöylyssä.


title: Gangsterikuningas

text: Gangsterikuningas ("The Big Heat") on Fritz Langin ohjaama yhdysvaltalainen film noir -elokuva vuodelta 1953. Se perustuu William P. McGivernin jatkoromaaniin, joka ilmestyi "Saturday Evening Postissa". Elokuvan pääosissa ovat Glenn Ford, Gloria Grahame ja Lee Marvin.


title: Gangsterikuningas

text: Columbia Pictures ilmoitti tammikuussa 1953, että se oli hankkinut oikeudet McGivernin teokseen. Elokuvaversion tuotanto aloitettiin välittömästi tämän jälkeen, ja käsikirjoittaja Sydney Boehmin luonnos oli valmis jo kuun lopussa. Kuvaukset alkoivat maaliskuussa. Elokuva kuvattiin neljässä viikossa.


title: Gangsterikuningas

text: "Gangsterikuningas" sai ensi-iltansa lokakuussa, ja Yhdysvalloissa elokuvan arvostelut olivat kohtuullisia ja lipputulot keskinkertaiset. Se oli kuitenkin menestys maailmalla. Elokuvaa kehuivat mm. tulevat elokuvaohjaajat François Truffaut "Cahiers du cinéma" -lehdessä ja Lindsay Anderson "Sight & Soundissa".


title: Gangsterikuningas

text: "Gangsterikuningas" valittiin vuonna 2011 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Gangsterikuningas

text: Suomessa elokuva oli Valtion elokuvatarkastamon kokonaan kieltämä vuodesta 1953 vuoteen 1966 asti. Sensuurista elokuva vapautui, kun maahantuojat uudelleentarkastuttivat joukon aiemmin kiellettyjä elokuvia tarkastamon johtajan vaihduttua samalla, kun Suomessa myös elokuvien ennakkotarkastusta säätelevät lait muuttuivat 1.4.1966. Ensi-iltansa elokuva sai pian sensuurista vapautumisensa jälkeen 26.8.1966.


title: Italian ympäriajo 2005

text: Italian ympäriajo 2005 oli järjestyksessään 88. maantiepyöräilyn Italian ympäriajo. Se alkoi Reggio di Calabriasta 7. toukokuuta ja päättyi Milanoon 29. toukokuuta 2005. Paolo Savoldelli voitti kilpailun 28 sekunnin erolla Gilberto Simoniin. Kokonaiskilpailussa kolmanneksi sijoittunut José Rujano voitti parhaan mäkiajajan palkinnon. Pistekilpailun voitti Paolo Bettini.


title: Armoton ase

text: Armoton ase voi tarkoittaa seuraavia:


title: Liikkuva linna

text: Liikkuva linna () on brittiläisen Diana Wynne Jonesin vuonna 1986 julkaistu fantasiaromaani. Vuonna 2004 animetaituri Hayao Miyazaki teki kirjan pohjalta huippumenestykseksi nousseen anime-elokuvan, josta tuli Japanin kaikkien aikojen toiseksi katsotuin elokuva.


title: Liikkuva linna

text: Hatterin perheen vanhin tytär Sophie on kyllästynyt elämäänsä hattukaupassa, mutta ei voi toivoa enempää, koska vanhan perinteen mukaan vanhimman tyttären kuuluu tyytyä osaansa. Ainoan huvin Sophien elämään tuovat huhut tyttöjen sydämiä syövästä velho Howlista, jonka liikkuva linna on asettunut Market Chippingin lähistölle.


title: Liikkuva linna

text: Eräänä iltana Sophien viimeistellessä hattuja kaupassa paikalle saapuu mahtava ja pelottava Erämaan noita. Syytään kertomatta hän loihtii Sophien vanhaksi eukoksi. Sophie jättää työnsä ja lähtee etsimään onneaan muualta. Viluissaan hän hakee yösijaa ainoasta lämpimästä paikasta mitä kukkuloilta löytyy: Howlin liikkuvasta linnasta.


title: Liikkuva linna

text: Linnassa Sophie tutustuu viekkaaseen tulidemoni Calciferiin, jonka kanssa hän tekee sopimuksen: jos Sophie saa purettua Calciferin ja Howlin sopimuksen, tulidemoni puolestaan vapauttaa Sophien tämän omasta kirouksesta. Sophie päättää jäädä Howlin linnaan siivoojaksi, voidakseen sillä verukkeella tutustua linnaan ja sen salaperäisen oven takaisiin paikkoihin. Mutta kauanko turhamainen nuori velho sietää nurkkiaan nuuskivaa omapäistä siivoojaansa?


title: Liikkuva linna

text: Sophie, kirjan päähenkilö, on nuorena tyttönä vaatimaton ja kohtaloonsa perheensä hattukaupan perijänä alistunut nuori tyttö. Vanhaksi muuttuessaan hän heittäytyy kuitenkin rääväsuiseksi, uteliaaksi ja häikäilemättömäksi vanhukseksi, koska mitä menetettävää hänellä enää olisi? Sophie alkuun halveksii lapsellista Howlia, mutta tulee hyvin toimeen linnan muun väen kanssa.


title: Liikkuva linna

text: Howl haluaa useimpien ihmisten olettavan hänen olevan vaarallinen ja mahtava velho. Oikeasti hän on vähän päälle parikymppinen, vastuutaan pakoileva ja naiivi mies. Howlilla on tapana myös saada naiset rakastumaan itseensä, mutta heti sen jälkeen hylätä heidät.


title: Liikkuva linna

text: Calcifer on linnaa liikuttava kiero tulidemoni, joka ystävystyy Sophien kanssa siinä määrin kuin demoni nyt voi ystävystyä kenenkään kanssa. Hän ivailee paljon Howlin kustannuksella ja on tyytymätön kohtaloonsa Howlin taikuuden lähteenä.


title: Liikkuva linna

text: Michael on viimeinen linnan neljästä asukista. Hän on 15–16-vuotias orpopoika, jonka Howl on ottanut oppipojakseen. Luonteeltaan Michael on avulias ja ystävällinen. Hän on rakastunut Sophien nuorimpaan sisareen.


title: Liikkuva linna

text: "Tähtivaeltajan" Toni Jerrmanin mukaan "Liikkuva linna" ei ole mikään ohittamaton klassikko, mutta silti suhteellisen valloittava ja omaperäinen kirja. "Legolaksen" Elli Lepän mukaan kirjan juoni jää hajanaiseksi. Henkilöhahmot eivät tunnu kehittyvän tarinan aikana ja tarinassa tapahtuu liian vähän, jotta se olisi todella kiintoisa.


title: Combat Arms

text: Combat Arms on Doobic Studiosin kehittämä ensimmäisen persoonan ammuntapeli. Peli käyttää Lithtech-pelimoottoria.


title: Combat Arms

text: Peli on ilmaispeli, jossa käytetään Nexonin NEXON-rahaa (NX).


title: Combat Arms

text: Pelin alussa voi luoda oman hahmon. Alussa sinulle tarjotaan harjoitusta, jossa voi kokeilla eri pelipainikkeita ja harjoitella ampumista konekivääreistä kranaatteihin. Harjoituksen päätteeksi saa rahapalkkion, jonka voi käyttää esimerkiksi aseisiin. Aseisiin voi ostaa erilaisia tarvikkeita, muun muassa isompia lippaita, tähtäimiä ja myös äänenvaimentimia jotka pienentävät piipun päästä tulevaa tulta, hiljentää asetta ja pienentää rekyyliä. Pelissä on myös special hahmoja, joille voi ostaa erikois aseita ja tarvikkeita,joita ei tavalliselle hahmolle pysty hankkia.


title: Anabasis (Arrianos)

text: Anabasis (, "Retki sisämaahan", myös "Anabasis Alexandri") on kreikkalaisen historioitsijan, filosofin ja sotilaan Arrianoksen (n. 90 – n. 175) pääteos. Se käsittelee Aleksanteri Suuren elämää ja sotaretkiä. "Anabasis" on tärkein nykypäivään säilynyt lähde Aleksanterin elämästä. "Anabasiksen" esikuva on Ksenofonin samanniminen teos.


title: Anabasis (Arrianos)

text: Arrianos oli kotoisin Bithynian Nikomediasta. Hän opiskeli filosofiaa Epiktetoksen oppilaana ja ystävystyi tulevan keisari Hadrianuksen kanssa. Arrianos eteni roomalaisella virkamiesurallaan ja Hadrianuksen ollessa keisarina Arrianos oli konsuli joko vuonna 129 tai 130. Tämän jälkeen hän toimi Kappadokian maaherrana, jossa tehtävässä hän soti alaaneja vastaan. Virkamiesuransa aikana ja tämän jälkeen Arrianoksella oli aikaa kirjoittaa useita teoksia, jotka käsittelevät filosofiaa, maantiedettä, historiaa ja sodankäyntiä. Arrianos piti itse Aleksanteri Suurta käsittelevää "Anabasista" pääteoksenaan. Toinen Aleksanterian sotaretkeä käsittelevä teos oli "Indika", joka käsitteli Intian ihmeitä ja Nearkhoksen laivaston matkaa. "Indika" ja "Anabasis" ovat säilyneet kokonaisuudessaan. Arrianos kirjoitti myös teoksen "Tapahtumat Aleksanterin jälkeen", joka käsitteli diadokkien sotia. Tämä teos on säilynyt vain bysanttilaisessa yhteenvedossa.


title: Anabasis (Arrianos)

text: Arrianoksen "Anabasis" on täydellisin kaikista Aleksanteri Suurta käsittelevistä lähteistä. Lisäksi kirjailijan käyttämät lähteet tiedetään tarkalleen. Arrianoksen "Anabasis" muodostaa sen taustan, jota vastaan kaikkia muita lähteitä voi verrata. Arrianos käsitteli kuitenkin tapahtumia, jotka olivat hänen eläessään jo yli 400 vuotta vanhoja. Aleksanteri Suuresta oli Arrianoksen aikana tullut retoriikassa yleisesti käytetty hahmo, jonka suuhun saattoi laittaa mitä tahansa.


title: Anabasis (Arrianos)

text: Arrianos oli yksi monista kirjailijoista, jotka noin 100-luvun tienoilla kirjoittivat kreikaksi. Keisari Hadrianuksella, joka suosi kreikankielisiä kirjoittajia, oli tärkeä vaikutus kreikan kielen uuteen kukoistukseen. Muita tärkeitä tämän ajan kirjoittajia oli muun muassa historioitsija Appianos, joka käsitteli teoksissaan Rooman historiaa, sekä Pausanias, jonka matkakertomukset sisältävät paljon tietoa antiikin historiasta. Myös keisari Marcus Aureliuksen teos "Itselleni" oli kirjoitettu kreikaksi. Nämä kirjailijat, Arrianos mukaan lukien, eivät kuitenkaan käyttäneet ajallensa tyypillistä kreikkaa, vaan he kirjoittivat teoksensa tarkoituksella vanhahtavaan tyyliin, imitoiden yli 400 vuotta ennen heidän aikaansa käytettyä kieltä (attikismi). "Anabasiksen" teksti kärsii tästä taakasta eikä se ole tyyliltään kovin erikoinen. Arrianoksen kieli on kuitenkin hyvin selvää ja helposti ymmärrettävää.


title: Anabasis (Arrianos)

text: Arrianoksen tyyliä ihailtiin jo antiikin aikana. Fotioksen mukaan Arrianos oli verrattavissa antiikin parhaimpiin kirjoittajiin. Fotios kiittää lisäksi Arrianosta tämän selkeydestä ja tyylistä, sekä siitä, että tämän teksti on vailla asiaan kuulumattomia poikkeamia.


title: Anabasis (Arrianos)

text: Aikaisemmin on oletettu, että "Anabasiksen" teksti peilaisi suoraan Arrianoksen käyttämää päälähdettä, Ptolemaiosta. Nykytutkimus on kuitenkin osoittanut että "Anabasis" sisältää viittauksia Herodotoksen, Thukydideen ja Ksenofonin teoksiin. Esimerkiksi Aleksanterin haavoittumisen jälkeisten tapahtumien kuvaus, jossa Aleksanterin sotapäälliköt nuhtelevat tätä liiallisesta huimapäisyydestä, perustuu Nearkhoksen kertomukseen, mutta sotilaiden valitus siitä miten heidän kävisi, jos heidän kuninkaansa olisi saanut surmansa, muistuttaa kielellisesti Ksenofonin kuvausta siitä kuinka kreikkalaiset palkkasotilaat surevat kenraaliensa kuolemaa "Kyyroksen sotaretkessä". Tästä kohtauksesta voi päätellä, että Arrianos piti sotilaiden valittelua aiheellisena, ja että Aleksanterin kunnianhimo sai hänet altistumaan turhille vaaroille. Saman kohtauksen yhteyteen Arrianos on lisännyt lyhyitä kuvauksia, jotka kuvaavat kuinka Aleksanteri epäonnistui taltuttamaan kunnianhimonsa. Yksi näistä kohtauksista kertoo siitä kuinka Aleksanteri tapaa intialaisen filosofin Dandamiin. Sama tapahtuma löytyy myös Strabonin "Geografiasta", mutta Strabon on sijoittanut sen eri ajankohtaan, vaikka tarina muuten on sama kuin "Anabasiksessa". Seuraavassa kohtauksessa Arrianos kertoo toisesta filosofista, Kalanoksesta, joka antaa polttaa itsensä roviolla. Arrianos vertaa Kalanoksen haluun kuolla Aleksanterin haluun valloittaa maailma. Kaikissa näissä tapauksissa Arrianos ei vääristele lähteitään, mutta hän käyttää niitä hyväkseen esittäessään omaa kuvaansa Aleksanterista.


title: Anabasis (Arrianos)

text: Vanhin "Anabasiksen" käsikirjoitus, niin kutsuttu "Codex Vindobonensis", on peräisin noin vuodelta 1200. Kaikki myöhemmät käsikirjoitukset ovat sen kopioita.


title: Anabasis (Arrianos)

text: Fotioksen "Bibliotekhassa" on yhteenveto "Anabasiksesta" ja sitä seuranneesta teoksesta, joka käsitteli Aleksanterin kuoleman jälkeisiä tapahtumia. 900-luvulta peräisin oleva kokoelma katkelmia sisältää pätkiä "Anabasiksesta". 1100-luvulla Eustathios Thessalonikilainen siteeraa useaan otteeseen "Anabasiksesta" Homerosta ja Dionysios Periegetesta käsittelevissä kommentaareissaan.


title: Anabasis (Arrianos)

text: "Anabasiksen" ensimmäinen painetun version julkaisi Trincavelli Venetsiassa vuonna 1535. Ennen kreikankielistä versiota "Anabasis" oli kuitenkin julkaistu latinaksi käännettynä. B. Facius käänsi sen vuonna 1508. Myös Charles Valgulius käänsi sen, mutta ajankohtaa ja julkaisupaikkaa ei tunneta. Italialainen humanisti Vergerio käänsi "Anabasiksen" helppolukuiseksi latinaksi keisari Sigismundille. Toinen latinankielinen versio painettiin vuonna 1503. "Edition princepsin" jälkeen "Anabasis" julkaistiin useaan kertaan: Strasburgissa vuonna 1539, Pariisissa vuonna 1575, Amsterdamissa vuonna 1688. "Anabasis" julkaistiin myös useaan kertaan 1700-luvulla.


title: Anabasis (Arrianos)

text: Arrianos kertoo teoksensa esipuheessa käyttäneen lähteinään Ptolemaios ja Aristobuloksen teoksia, koska hän piti niitä luotettavimpina.


title: Anabasis (Arrianos)

text: Nykytutkijat ovat samaa mieltä Arrianoksen kanssa siitä että Aristobulos ja Ptolemaios olivat hyvä lähteitä koska he olivat osallistuneet Aleksanterin sotaretkeen. Arrianos oli näiden lisäksi tutustunut muihin lähteisiin, ja lisäsi omaan kirjaansa tapahtumia, joita nämä kaksi eivät mainitse. Näihin lähteisiin kuuluu esimerkiksi Nearkhos.


title: Anabasis (Arrianos)

text: Arrianos mainitsee lähteensä usein tarinan edetessä. Kuudennesta kirjasta edespäin hän käyttää lähteenään myös paljon Nearkhosta, joka hänkin oli silminnäkijä, ja maantieteiljiä Eratosthenestä. Arrianoksen teoksen on joskus tulkittu peilaavan suoraan Ptolemaioksen kadonneen teoksen sisältöä, mutta tätä ei nykyään pidetä todennäköisenä. Ptolemaioksen osuutta Arrianoksen teoksesta on myös yritetty löytää tekstin tyylin analyysin avulla.


title: Anabasis (Arrianos)

text: "Anabasiksen" lopussa olevassa kappaleessa Arrianos ylistää Aleksanteria ja luettelee hänen omistaneen miltei kaikki mahdolliset hyveet, niin henkiset kuin ruumiillisetkin. Ylistyspuheen jälkeen Arrianos puolustaa Aleksanterin negatiivisia ominaisuuksia ja katsoo, että Aleksanterin tekoja täytyy katsoa kokonaisuutena. Aleksanterin suurenmoiset teot erottavat tämän koko muusta ihmiskunnasta. Arrianoksen ylistyspuhetta voi verrata Thukydideen kuuluisaan kuvaukseen Themistokleesta teoksessa "Peloponnesolaissota". Suurempi vaikutus Arrianokseen oli varmasti Ksenofonin kirjoittamalla Kyyros nuoremman ylistyspuheella teoksessa "Kyyroksen sotaretki".


title: Anabasis

text: Anabasis () tarkoittaa kreikaksi "retkeä sisämaahan". Nimellä voidaan viitata seuraaviin kirjoihin:


title: Ihmispeto (vuoden 1954 elokuva)

text: Ihmispeto ("Human Desire") on Fritz Langin ohjaama yhdysvaltalainen film noir -elokuva vuodelta 1954. Se perustuu Jean Renoirin samannimiseen elokuvaan, joka puolestaan pohjautuu Émile Zolan romaaniin. Elokuvan pääosissa ovat Glenn Ford, Gloria Grahame ja Broderick Crawford.


title: Ihmispeto (vuoden 1954 elokuva)

text: Maxwell Shane kirjoitti ensimmäisen version käsikirjoituksesta loppuvuodesta 1952. Columbia Pictures antoi elokuvan Fritz Langin ohjattavaksi samoihin aikoihin, kun hän sai projektikseen toisen film noirin "Gangsterikuninkaan". Lang ei pitänyt Shanen käsikirjoituksesta ja halusi esimerkiksi henkilöhahmoihin lisää syvyyttä. Lang otti mukaan myöhemmin käsikirjoittaja Alfred Hayesin, jonka kanssa hän oli jo tehnyt yhteistyötä elokuvassa "Purkaus yössä".


title: Ihmispeto (vuoden 1954 elokuva)

text: Käsikirjoituksen kanssa oli ongelmia vielä Hayesin mukaantulonkin jälkeen. Käsikirjoitukseen tehtiin jatkuvasti korjauksia, ja se oli lopulta valmis loppuvuodesta 1953. Kuvaukset tehtiin alkuvuodesta 1954, ja elokuva sai ensi-iltansa elokuussa.


title: Ihmispeto (vuoden 1954 elokuva)

text: Langin aikaisempi Jean Renoirin elokuvaan pohjautunut ohjaustyö "Punainen katu" oli todella suosittu. "Ihmispeto" ei kuitenkaan saanut lähellekään samaa arvostusta, ja kriitikot olivat pääsääntöisesti pettyneitä elokuvaan.


title: Ihmispeto

text: Ihmispeto voi viitata seuraaviin asioihin:


title: Keskusmatalapaine

text: Keskusmatalapaine on suuri matalapaine, jota pienemmät matalat kiertävät. Se tuottaa pitkäaikaista epävakaista ja huonoa säätä laajalle alueelle. Islannin eteläpuolella on monesti pitkäkestoinen keskusmatala. Vuonna 1987 oli Suomen yllä laaja kylmän ilman sola, joka aiheutti jatkuvasti sateita.


title: Perheiden yhdistäminen

text: Perheenyhdistäminen on peruste oleskeluluvan myöntämiselle. Maassa jo olevan henkilön puoliso, lapsi tai vanhempi voi hakea oleskelulupaa olemassaolevan perhesiteen perusteella.


title: Perheiden yhdistäminen

text: Suomessa perheenyhdistämisellä ei ole kiintiöitä, vaan jokainen jatkuvalla oleskeluluvalla Suomessa asuva on oikeutettu hakemaan sitä. Esimerkiksi somalialaisista turvapaikanhakijoista 90 prosenttia hakee perheenyhdistämistä oleskeluluvan saatuaan. Vuonna 2009 yhteensä 2204 somalialaista jätti oleskelulupahakemuksen perhesiteen perusteella. Perhesidepäätöksiä tehtiin vuonna 2009 kokonaisuudessaan 6 573. 508 somalialaista sai myönteisen päätöksen.


title: Perheiden yhdistäminen

text: Alaikäiset turvapaikan tai oleskeluluvan saaneet ovat automaattisesti oikeutettuja perheidenyhdistämiseen. Punaisen Ristin mukaan tämä ei kuitenkaan ole aina mahdollista. Perheenjäseniksi lasketaan:


title: Perheiden yhdistäminen

text: Muutkin kuin nämä ehdot täyttävä voi olla oikeutettu perheenyhdistämiseen tietyissä tilanteissa. Oleskelulupa edellyttää yleensä, että perheenjäsenen taloudellinen toimeentulo Suomessa on turvattu muutoin kuin yhteiskunnan tuella. Henkilöä, jonka perheenjäsenet kutsutaan maahan, kutsutaan perheenkokoajaksi.


title: Perheiden yhdistäminen

text: Suomen ulkomaalaislain 36 §:n toisessa momentissa säädetään maahantulosäännösten kiertämisen vaikutuksesta perheenyhdistämiseen. Lainkohdan mukaan oleskelulupa voidaan jättää myöntämättä, jos on perusteltua aihetta epäillä ulkomaalaisen tarkoituksena olevan maahantuloa tai maassa oleskelua koskevien säännösten kiertäminen. Maahanmuuttovirasto on soveltanut pykälää perheenyhdistämistä koskevissa ratkaisuissaan, ja päätökset ovat jääneet voimaan myös korkeimmassa hallinto-oikeudessa.


title: Perheiden yhdistäminen

text: Monissa Euroopan maissa perheenyhdistäminen on suurin yksittäinen syy maahanmuutolle. Joissakin maissa käytäntöjä on kovennettu muun muassa pakkoavioliittojen kitkemiseksi ja maahanmuuton vähentämiseksi. Yhdysvalloissa oikeus perheenyhdistämisiin poistettiin eräiltä siirtolaisryhmiltä kokonaan, kun huomattiin että vain 20 prosenttia perheenjäseniksi väitetyistä oli sukua keskenään. Yhdysvalloissa jokainen maassa syntynyt henkilö saa kansalaisuuden, ja jos lapsi syntyy laittomille siirtolaisille, ovat hekin oikeutettuja kansalaisuuteen.


Recess Christmas: Miracle on Third Street on Disneyn Välitunti -animaatiosarjaan pohjautuva animaatioelokuva, jonka tuotti Walt Disney Television Animation. Se sai ensi-iltansa vuonna 2001.


title: Kyyroksen sotaretki

text: Kyyroksen sotaretki tai Kymmenentuhatta () on kreikkalaisen sotilaan ja historioitsijan Ksenofonin kirjoittama historiateos.


title: Kyyroksen sotaretki

text: Teos kertoo, kuinka Persian kuningas Kyyros nuorempi vuonna 401 eaa. kokoaa armeijan, johon kuuluu 10 000 kreikkalaista palkkasotilasta, mukaan lukien Ksenofon itse. Kyyros yrittää kukistaa veljensä Artakserkses II:n, mutta kärsii tappion Kunaksan taistelussa. Kreikkalaiset palkkasotilaat päättävät tämän jälkeen marssia kotiin vihamielisen Vähän-Aasian läpi.


title: Kyyroksen sotaretki

text:
Ksenofon syntyi noin 427 eaa. ateenalaiseen yläluokan perheeseen. Hän tapasi Sokrateen, jolla oli suuri vaikutus nuoreen Ksenofoniin. Vuonna 404 eaa. Ksenofon osallistui spartalaisten tukemaan palkkasotajoukkoon, jonka persialaisen prinssin Kyyros palkkasi sotaretkelle veljeään vastaan. Sotaretken jälkeen Ksenofon osallistui Spartan kuninkaan Agesilaoksen sotaan Persiaa vastaan. Palattuaan Kreikkaan Ksenofon ei saanut palata Ateenaan, koska hän oli sotinut Spartan puolella. Sotaretken jälkeen Ksenofon asettui asumaan Peloponnesokselle, aluksi Spartaan, mutta myöhemmin Olympian lähelle. Ksenofonin pojat kävivät läpi niin sanotun spartalaisen kasvatuksen. Myöhemmin, Spartan kärsittyä tappion sodassa thebalaisia vastaan, Ksenofon palasi Ateenaan.
Ksenofon itse mainitsee "Hellenikassaan", että eräs Themistogenes Syrakusalainen olisi "Anabasiksen" kirjoittaja. Myös "Sudassa" kerrotaan, että "Anabasiksen" todellinen kirjoittaja olisi Themistogenes. Jo antiikin aikaina Plutarkhos kuitenkin väitti, että Themistogenes oli Ksenofonin käyttämä pseudonyymi. Nykyaikana on myös väitetty, että Themistogenes olisi tosiaan ollut olemassa ja että hänen kirjoittamansa "Anabasis" olisi hävinnyt. Ilmeisesti Ksenofon käytti Themistogenestä pseudonyyminään, jotta teos, joka käsitteli myös häntä itseään, vaikuttaisi luotettavammalta. Tästä voi myös päätellä, että Ksenofon kirjoitti "Anabasiksen" ennen "Hellenikan" alkuosaa, joka käsittelee vuosia 411–401 eaa.


title: Kyyroksen sotaretki

text: Stefanos Byzantionlainen mainitsee vielä yhden "Anabasiksen", jonka kirjoitti Sofainetos Stymfaloslainen, eräs Ksenofonin kumppaneista sotaretkellä. Stefanoksen teoksessa on neljä hyvin lyhyttä sitaattia Sofainetoksen teoksesta. On väitetty että 300-luvulla eaa. elänyt historioitsija Eforos käytti Sofainetoksen teosta lähteenään, ja Diodoros Sisilialainen käytti puolestaan lähteenään Eforosta. Diodoroksen versiossa Kyyroksen sotaretkestä Ksenofon mainitaan vasta kun kreikkalaiset ovat päässeet Traakiaan. Ehkä Ksenofon päätti kirjoittaa oman version "Anabasiksesta" sen jälkeen kun Sofaenetos oli julkaissut oman teoksensa, jossa Ksenofonin roolia tapahtumissa aliarvioitiin. Toisaalta Sofainetoksen teos saattaa olla myöhempi väärennös.


title: Kyyroksen sotaretki

text: "Kyyroksen sotaretken" lisäksi Ksenofon kirjoitti useita muita teoksia, jotka käsittelivät useita aiheita, kuten filosofiaa, politiikkaa ja sodankäyntiä. Kyyroksen sodankäyntiä pidetään kuitenkin yleisesti hänen mestariteoksenaan.


title: Kyyroksen sotaretki

text: Ehdotuksia "Anabasiksen" kirjoitusajankohdaksi on monta. On ehdotettu, että Ksenofon kirjoitti teoksen noin vuonna 390 eaa., eli pian tapahtumien jälkeen. On myös ehdotettu 360-lukua eaa. ja jopa 350-lukua eaa. Itse teoksessa on hyvin vähän vihjeitä tästä. 360-lukua kannattavien mukaan Ksenofon kirjoitti teoksensa esikuvana ehdotetulle kreikkalaiselle sotaretkelle Persiaa vastaan. Ateena ja Sparta sotivat tuolloin Thebaa vastaan, joka sai tukea Persialta. On myös ehdotettu, että Ksenofon kirjoitti teoksensa kahdessa osassa; ensimmäinen osa olisi julkaistu protestina vuoden 386 eaa. "kuninkaan rauhaa" vastaan ja toinen osa nostamaan spartalaisten mielialoja.


title: Kyyroksen sotaretki

text: Ksenofonin "Anabasiksen" nykypäivään säilyneet versiot perustuvat kaikki kahteen eri käsikirjoitusryhmään, jotka tunnetaan nimillä "f" ja "c". Näiden ryhmien käsikirjoitukset eroavat toisistaan, mutta myös ryhmien sisällä on eroja. "Anabasis" käännettiin ranskaksi vuonna 1509, saksaksi 1540, italiaksi 1547, espanjaksi 1552 ja englanniksi 1623.


title: Kyyroksen sotaretki

text: Kyyros oli Persian kuninkaan Dareios II:n poika. Noin vuonna 408 eaa. Dareios nimitti hänet Lyydian, Kappadokian ja Fryygian satraapiksi sekä Vähän-Aasian sotilaspäälliköksi. Darioksen kuollessa vuonna 404 eaa. Kyyroksen vanhemmasta veljestä Artakserkseestä tuli uusi kuningas. Kaarian satraappi Tissafernes kertoi Artakserkseelle että Kyyros suunnitteli kapinaa, mutta Artakserkses armahti veljensä. Kyyros päätti kuitenkin kapinoida ja alkoi koota armeijaa, jota hän sanoi tarvitsevansa sotaan pisidialaisia vastaan. Tissafernes kertoi kuitenkin Artakserkseelle Kyyroksen armeijan suuruudesta ja pian Artakserkses alkoi myös valmistella sotaan Kyyrosta vastaan. Kyyroksen armeijan runko koostui 14 000 kreikkalaisesta palkkasotilaasta, joita johti Klearkhos Spartalainen. Aluksi Kyyros ilmoitti aikovansa käyttää kreikkalaisjoukkoja Persian vihollisia vastaan, Kilikiassa hän ilmoitti että hänen tavoitteenaan oli Babylon, jonka hän uskoi saavansa puolelleen. Tämän jälkeen hän aikoi jatkaa Persiaan. Kreikkalaiset suostuivat tähän, kun Kyyros lupasi heille suuren palkkion.


title: Kyyroksen sotaretki

text: Teos koostuu seitsemästä kirjasta. Ainoastaan ensimmäinen kirja käsittelee Kyyroksen sotaretkeä.


title: Kyyroksen sotaretki

text: Kyyros kohtasi veljensä Kunaksen taistelussa vuonna 401 eaa., muutaman päivänmatkan päässä Babylonista. Vastassa olivat Kyyroksen veljen johtamat monikansalliset, eri puolilta valtakuntaa kootut joukot. Kyyros haavoittui keihäästä kuolettavasti ja persialaiset pakenivat.


title: Kyyroksen sotaretki

text: Selkeän kieliasunsa vuoksi tämä Ksenofonin teos on kautta aikojen ollut yleensä ensimmäinen kreikankielinen teos, jonka kreikan opiskelijat ovat lukeneet. Sitä on käytetty klassisen kreikan lukukirjana.


title: Kyyroksen sotaretki

text: Kyyroksen sotaretkeä ihailtiin jo antiikin aikana. 100-luvulla jaa. elänyt Arrianos käytti sitä mallinaan kirjoittaessaan oman "Anabasiksensa", joka käsitteli Aleksanteri Suurta. Reetorit ylistivät Ksenofonin kieltä.


title: John Cannon

text: John Cannon (21. kesäkuuta 1933 Hammersmith Lontoo Iso-Britannia – 18. lokakuuta 1999 New Mexico Yhdysvallat) oli kanadalainen Formula 1 -kuljettaja, joka osallistui yhteen F1-osakilpailuun kaudella 1971, Yhdysvaltain GP:hen. Hän oli kilpailussa 14. Hän ajoi myös sarjan ulkopuolisissa kilpailuissa.


title: John Cannon

text: Ennen Formula 1 -uraansa Cannon kilpaili USSRC-sarjoissa, CanAm-sarjoissa ja Formula 5000 -sarjoissa. Hänet valittiin Kanadan Moottoriurheilun Hall of Fameen vuonna 1993.


title: John Cannon

text: Cannon kuoli New Mexicossa vuonna 1999, kun hänen ultrakevyt pienkoneensa putosi alas.


title: Piero Carini

text: Piero Carini (6. maaliskuuta 1921 Genova, Italia – 30. toukokuuta 1957 Saint-Étienne, Ranska) oli italialainen autourheilija, joka osallistui kolmeen Formula 1 -osakilpailuun kausina 1952–1953. Hän keskeytti kaikissa kilpailuissa eikä saavuttanut pisteitä. Aika-ajoissa Carini oli parhaimmillaan 19. Ranskan GP:ssä 1952.


title: Piero Carini

text: Carini kuoli Saint Etiennessä Ranskassa 1957.


title: Dejan Bodiroga

text: Dejan Bodiroga (, s. 2. maaliskuuta 1973 Zrenjanin, Jugoslavian sosialistinen liittotasavalta) on entinen serbialainen koripalloilija. Hän on toiminut myös Lottomatica Roman toiminnanjohtajana, mutta lopetti työnsä kesäkuussa 2009. Bodiroga pelasi tasan sata ottelua Euroliigassa ja häntä pidettiin yhtenä Euroopan parhaista koripalloilijoista.


title: Dejan Bodiroga

text: Bodiroga aloitti uransa FK Proleter Zrenjaninin koripallojaostossa. Nuorena Bodiroga oli todella innostunut koripallosta, eikä malttanut odottaa televisiosta tulleita otteluita. Katsottuaan ottelut hän meni heti ulos ja yritti matkia katsomiaan pelaajia. Hän oli jo 13 vuotias aloitettuaan koripallon. Kun Bodiroga oli 15-vuotiaana jo 205 senttimetriä pitkä, pääsi hän pian seuran edustusjoukkueeseen.


title: Dejan Bodiroga

text: 17-vuotiaana Krešimir Ćosić sai suostuteltua hänet pelaamaan kroatialaiseen KK Zadariin. Bodiroga harjoitteli seurassa päivät ja yöt Josip Grdovicin alaisuudessa ennen kuin pääsi edustusjoukkueeseen. Hän pelasi seurassa kaksi vuotta kunnes joutui lähtemään Jugoslavian hajoamissotien alta pois.


title: Dejan Bodiroga

text: Hänen ensimmäinen ammattilaisseura Jugoslavian ulkopuolella oli Pallacanestro Trieste. Tarjouksia oli tullut myös Olympiakosilta ja AEK Ateenalta, mutta sopimuksien ehtoina olisi ollut Kreikan kansalaisuuden ottaminen, mikä ei käynyt Bodirogalle. Hänen uransa paras peli pisteiden valossa oli helmikuussa, jolloin hän teki 51 pistettä Viola Reggio Calabriaa vastaan. Italiassa Bodiroga kiinnitti heti huomiota ja vei joukkueensa pudotuspeleihin saakka. Pudotuspeleissä Trieste putosi heti ensimmäisellä kierroksella. Ensimmäinen kausi ulkomailla päättyi Bodirogalta hyvin, sillä hän teki runkosarjan aikana 21,3 pistettä ja otti 5,3 levypalloa ottelua kohden. Kaudella 1993–1994 Bodiroga pelasi Korac Cupin finaalissa, mutta silloin PAOK Thessaloniki BC oli parempi. Kaksiosaisen loppuottelun viimeisessä pelissä Bodiroga teki 24 pistettä, joka ei kuitenkaan auttanut voittoon. Italian liigassa Triesten matka päättyi vasta välieriin, joissa Scavolini Pesaro oli parempi.


title: Dejan Bodiroga

text: Kaudeksi 1994–1995 Bodiroga siirtyi Olimpia Milanon paitaan monen muun entisen Triesten pelaajan kanssa. Muun muassa Nando Gentile ja Gregor Fučka vaihtoivat seuraa. Bodiroga pelasi taas Korac Cupin finaalissa, mutta myöskään tällä kertaa voittoa ei tullut, sillä finaalin voiton vei ALBA Berlin. Ensimmäinen loppuottelusarjan peli päättyi tasan 87–87, jolloin Bodiroga oli joukkueensa paras pistemies 17 pisteellään. Italian liigassa Milano sijoittui runkosarjan neljänneksi ja pääsi suoraan välieriin. Välierissä tuli kuitenkin vastaan runkosarjan voittaja Buckler Bologna, joka voitti Milanon otteluvoitoin 3–2.


title: Dejan Bodiroga

text: Vuoden 1995 kesällä Bodiroga osallistui . Sacramento Kings varasi hänet numerolla 51, mutta Bodiroga ei kuitenkaan halunnut pelata NBA:ssa, jonka johdosta hän palasi Eurooppaan.


title: Dejan Bodiroga

text: Kaudella 1995–1996 hän voitti Italian mestaruuden ja Italian cupin. Korac Cupin voittoon Bodiroga ei vieläkään pystynyt, sillä Efes Pilsen SK oli finaalissa parempi.


title: Dejan Bodiroga

text: Kaudeksi 1996–1997 Bodiroga siirtyi Real Madrid Baloncestoon, jota valmensi Jugoslavian maajoukkueen päävalmentaja Zeljko Obradovic. Bodiroga vei Real Madridin Euroopan Cupin finaaliin, jossa joukkue onnistui voittamaan Scaligera Basket Veronan numeroin 78–64. Espanjan liigassa joukkue selviytyi myös finaaleihin FC Barcelona Bàsquetia vastaan. Tiukan väännön jälkeen Barcelona voitti finaalisarjan otteluvoitoin 3–2.


title: Dejan Bodiroga

text: Kahden kauden jälkeen Espanjassa Pavlos Giannakopoulos onnistui havittelemaan Bodirogan Panathinaikosiin. Joukkue onnistuikin voittamaan Kreikan mestaruuden 14 kuivan vuoden jälkeen, mutta Euroliigassa joukkue ei pystynyt palauttamaan seuraa mestaruuksien tielle. Kaudella 1998–1999 joukkue kuitenkin onnistui voittamaan Euroliigan joukkueella, jossa pelasivat muun muassa Fragiskos Alvertis, Antonis Fotsis, Johnny Rogers ja Željko Rebrača. Kaudella 2001–2002 Bodiroga onnistui toistamiseen voittamaan Euroliigan Panathinaikosin paidassa. Loppuottelussa Panathinaikos voitti Kinder Bolognan numeroin 89–83. Bodiroga teki loppuottelussa 21 pistettä, jonka ansiosta hänet valittiin finaalin arvokkaimmaksi pelaajaksi.


title: Dejan Bodiroga

text: Vuoden 2002 kevällä hän siirtyi FC Barcelona Bàsquetiin, jossa hän voitti Šarūnas Jasikevičiuksen, Gregor Fučkan ja Juan Carlos Navarron kanssa seuran ensimmäisen Euroliiga-mestaruuden.


title: Dejan Bodiroga

text: Vuonna 2005 Bodiroga siirtyi vielä Lottomatica Romaan, jossa hän lopetti uransa vuonna 2007. Bodirogan viimeistä ottelu PalaLottomatica-areenalla seurasi 11 000 ihmistä.


title: Dejan Bodiroga

text: Peliuransa jälkeen hänet valittiin viidenkymmenen tärkeimmän koripallovaikuttajan joukkoon Euroopassa. Ainoastaan viikon lopettamisensa jälkeen hän ryhtyi Lottomatican toiminnanjohtajaksi. Kesällä 2009 hän luopui tehtävistään Lottomaticassa.


title: Dejan Bodiroga

text: Vuoden 1995 kesällä hänet valittiin Jugoslavian koripallomaajoukkueeseen, jonka paidassa hän voitti EM-kilpailut 1995. Indianapolisin MM-kisat 2002 olivat käännekohta koripallomaailmassa, sillä silloin Jugoslavian kapteenina toiminut Bodiroga onnistui voittamaan Yhdysvaltain maajoukkueen ja päättämään Yhdysvaltojen hallinnan.


title: Viikerlä

text: Viikerlä on kylä Salossa entisen Halikon kunnan eteläosassa. Kylä sijaitsee Kokkilantien molemmin puolin Ketolan ja Suppalan välissä. Viikerlä sijaitsee Koppurinmäen ja Ämmänmäen välisessä laaksossa, mikä on viljelykäytössä. Laakson jakavat puro ja Kokkilantie, jonka varrelle asutus on keskittynyt.


title: Viikerlä

text: Viikerlä on asututtu vasta myöhäiskeskiajalla, sillä se on kuulunut ruotsalaisen vero-oikeuden piiriin. Kylän on muodostanut Viikerlän kantatila, josta on ensimmäinen maininta 1560-luvulta. Viikerlässä on aina ollut paljon torppia ym. työläisasutusta. Ensimmäiset torpat alkoivat itsenäistyä jo 1911 ja 1920-luvulle tultaessa kylään oli ilmestynyt jo seitsemän itsenäistä maatilaa.


title: Glittertinden

text: Glittertinden (tai vain Glittertind) on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 465 metriä ja on siten vain hieman matalampi kuin Norjan korkein huippu, Galdhøpiggen (2 469 m).


title: Timbuktu (artisti)

text: Timbuktu (oik. Jason Michael Robinson Diakité, syn. 11. tammikuuta 1975) on ruotsalainen hip hop -artisti. Timbuktun isä on afroamerikkalainen ja hän on asunut Ruotsin lisäksi New Yorkissa. Timbuktu on lainannut taiteilijanimensä suoraan Malissa sijaitsevasta Timbuktu-nimisestä kaupungista hänen afroamerikkalaisten sukujuuriensa takia.


title: Timbuktu (artisti)

text: Timbuktu aloitti uransa vuonna 1990. 1990 luvun puolessavälissä Timbuktu ja tanskalainen räppäri Obi perustivat Excel -nimisen hip hop -duon, jonka esikoisalbumi "Bright Lights, Big City" ilmestyi vuonna 1999. Timbuktun ensimmäisen sooloalbumi "T2: Kontrakultur" ilmestyi vuonna 2000.


title: Timbuktu (artisti)

text: Timbuktun isä on Yhdysvalloissa syntynyt lakimies ja akateemikko Madubuko Diakité


title: Antti Heinola

text: Antti Heinola (s. 20. maaliskuuta 1973 Helsinki) on entinen suomalainen jalkapalloilija. Hän oli pelipaikaltaan oikea laitapuolustaja.


title: Antti Heinola

text: Heinola nousi Helsingin Jalkapalloklubin edustusjoukkueeseen kaudella 1991. Hän voitti HJK:ssa mestaruuden 1992 ja SM-pronssia kolmena seuraavana kautena. Heinola siirtyi talvella 1996 Alankomaihin Eerste divisiessä pelanneeseen FC Emmeniin. Heinola pelasi Emmenissä kahdella kaudella, pelaten välissä kesällä HJK:ssa neljässä ottelussa, kunnes siirtyi samassa sarjassa pelanneeseen Heracles Almeloon 1997 ja sieltä Englannin 1. divisioonan Queens Park Rangersiin 1998. Heinola pelasi Englannissa kolme vuotta, mutta hän kärsi tuona aikana paljon loukkaantumisista. Queens Park Rangersista Heinola palasi takaisin Helsingin Jalkapalloklubiin 2001. Hän pelasi HJK:ssa kolme kautta ennen uransa lopettamista ja voitti mestaruuden 2002 ja 2003 sekä hopeaa 2001. Heinola pelasi uransa aikana yhteensä 172 pääsarjatason ottelua ja teki niissä 7 maalia.


title: Antti Heinola

text: Heinola pelasi Suomen maajoukkueessa vuosina 1994–2001 12 A-maaottelua.


title: Sieidi

text: Sieidi on Skandeihin kuuluva vuori Tromssan kunnassa, Pohjois-Norjassa. Sillä on kaksi päähuippua, joista pohjoisempi on hieman korkeampi, 1 046 metriä merenpinnan tasosta. Sen eteläisempi huippu on merenpinnan tasosta mitattuna 1 042 metriä korkea.


title: Sieidi

text: Nimi ”Siedi” viittaa saamelaiseen pyhään paikkaan, Seitaan.


title: Sieidi (täsmennyssivu)

text: Sieidi tarkoittaa seuraavia:


title: Blåtinden

text: Blåtinden on Skandeihin kuuluva vuorenhuippu Paatsivuonon kunnassa, Norjassa. Huipun korkeus merenpinnan tasosta on 1 180 metriä.


title: Svartnestinden

text: Svartnestinden on Skandeihin kuuluva vuorenhuippu Paatsivuonon ja Tromssan kuntien rajalla, Norjassa. Huipun korkeus merenpinnan tasosta on 1 214 metriä.


title: Noukkila

text: Noukkila on kylä Salon länsiosassa entisen Halikon kunnan alueella. Kylä sijaitsee Paimion rajan lähellä Hajalan ja Vaskion välisellä harvaanasutulla alueella E18-moottoritien pohjoispuolella. Historiallisesti kylän ydinalue on sijainnut aivan Kydön kylässä kiinni, mutta tuloksena tilusjärjestelyistä 1800-luvulla kylän nykyinen alue on Kydön pohjoispuolella Kumiossa Halikon Wiurilan kartanon entisen ulkotilan Tapiolan luona.


title: Noukkila

text: Noukkila on harvaanasuttua aluetta Hajalan ja Vaskion välisen Tapiolantien varrella. Noukkilassa on suuria peltoalueita, joita halkoo Tapiolanoja, mutta suurin osa kyläalueesta on asumatonta metsä- ja suomaisemaa monine kalliomäkineen.


title: Noukkila

text: Noukkila on halikkolaisittain nuori kylä. Sitä ei ole esimerkiksi merkitty vuoden 1540 maarekisteriin. 1780-luvulla Noukkilan kantatila on toiminut kruunun ratsutilana. Valtaosa Noukkilasta on ollut Wiurilan kartanon omistuksessa ja kantatilan lisäksi Viurilan ulkotila Tapiola on ollut merkittävä maatila. Siellä on ollut muun muassa meijeritoimintaa. 1800-luvun lopun isonjaonjärjestelyssä Noukkilan maa-alueita on muutettu siten, että vieläkin olemassa oleva Noukkilan kantatila on jäänyt Kydön kylän maille, ja koko Noukkilan kylään kuuluva alue on osana tilusjärjestelyä siirretty Tapiolan läheisyyteen Kydön ja Noukkilan kylien entiselle takamaalle.


title: Noukkila

text: Noukkila on hiljentynyt palveluiden siirtyessä taajama-alueille. Nykyisin Noukkilassa on jäljellä muutamia maatiloja.


title: Snømannen

text: Snømannen on Skandeihin kuuluva vuorenhuippu Paatsivuonon ja Tromssan kuntien rajalla, Norjassa. Huipun korkeus merenpinnan tasosta on 1 196 metriä.


title: Andersdaltinden

text: Andersdaltinden on Skandeihin kuuluva vuorenhuippu Paatsivuonon kunnassa, Norjassa. Huipun korkeus merenpinnan tasosta on 1 221 metriä.


title: Ei koskaan huomispäivää

text: Ei koskaan huomispäivää on Mika Waltarin kirjoittama pienoisromaani. Waltari kirjoitti sen WSOY:n julistamaan kirjoituskilpailuun vuonna 1937, mutta yhtiö julkaisi sen vasta 1944. Se on käännetty seitsemälle kielelle, ja sen pohjalta on tehty kolme elokuvaa.


title: Ei koskaan huomispäivää

text: "Ei koskaan huomispäivää" on kolmiodraama, jonka kertojana on entinen jääkäri ja seikkailija, jota kutsutaan Kapteeniksi. Kapteeni on epämääräisessä työssä ”suhdannehavainnoitsijana” rikkaan liikemies Bergasin palveluksessa, ilmeisesti koska Bergas on hänelle kiitollisuudenvelkaa vanhoista palveluksista. Kapteenilla on suhde Bergasin nuoren vaimon Astridin kanssa. Tarinan alussa Kapteeni ja Astrid ajavat vahingossa autolla pikkupojan yli, piilottavat ruumiin metsään ja pakenevat paikalta. Myöhemmin he saavat lehtiuutisista tietää, että ruumis on löytynyt, mutta tekijäksi epäillään pakomatkalla olevaa vankikarkuria.


title: Ei koskaan huomispäivää

text: Astrid viettää joutilasta elämää Bergasin huvilalla, jossa on myös hänen 18-vuotias poikapuolensa ja tämän ystäviä, joista yksi on olevinaan taiteilija ja toinen kirjailija. Kun Kapteeni tulee paikalle, hän ymmärtää, että Astrid on turhautunut ja hermostunut ja voisi paljastaa heidät. Poikapuoli vihjailee heidän suhteestaan ja kaipaa autosta kadonnutta peittoa, jonka syylliset ovat hävittäneet, koska se oli ollut veressä.


title: Ei koskaan huomispäivää

text: Tarina sijoittuu vuoteen 1937, ja tulevan suursodan uhka on selvästi ilmassa. Sota ja kuolema tulevat esille myös Kapteenin ajatuksissa, kun hän muistelee kokemuksiaan sisällissodasta ja Aunuksen retkeltä. Vaikka kapteeni onkin kovia kokenut, kyyninen toiminnan mies, hän tekee lopuksi moraalisen ratkaisun ja päättää ottaa vastuun teostaan. Hän rikkoo tahallaan välinsä Astridiin ja onnistuu ylipuhumaan Bergasin, jotta tämä lähtisi vaimonsa kanssa lomamatkalle Pariisiin. Kun he lähtevät, kapteeni menee ilmoittautumaan poliisille.


title: Ei koskaan huomispäivää

text: Aiheensa puolesta teosta on verrattu Georges Simenonin "Rikostovereihin", David Goodisin romaaneihin ja Dostojevskin "Rikokseen ja rangaistukseen".


title: Ei koskaan huomispäivää

text: Waltari kirjoitti WSOY:n julistamaan kilpailuun kaksi pienoisromaania kesällä 1937: "Vieras mies tuli taloon" ja "Ei koskaan huomispäivää". Koska hän epäili, että palkintolautakunta ei antaisi hänelle ensimmäistä palkintoa, "Ei koskaan huomispäivää" toimi tavallaan harhautuksena: hän kirjoitti sen omalla kirjoituskoneellaan ja teki korjaukset itse omalla käsialallaan. "Vieras mies tuli taloon" oli taas kirjoitettu eri tyylillä ja eri kirjoituskoneella, ja Waltari teetti siihen jopa korjauksia eri käsialalla, jotta sitä luultaisiin naisen kirjoittamaksi.


title: Ei koskaan huomispäivää

text: Harhautus onnistui, ja "Vieras mies tuli taloon", jota ei osattu epäillä Waltarin kirjoittamaksi, voitti kilpailun. Usein väitetään, että "Ei koskaan huomispäivää" olisi sijoittunut toiseksi, mutta tämä on liioittelua. Toiselle sijalle oli tosin ehdolla useita käsikirjoituksia, joukossa myös Waltarin teksti, mutta lopulta toisen palkinnon sai Martti Santavuoren "Sen täytyi kerran tulla".


title: Ei koskaan huomispäivää

text: "Ei koskaan huomispäivää" jäi aluksi julkaisematta, koska Jalmari Jäntin mielestä samalta kirjoittajalta voitiin julkaista vain yksi kilpailuun osallistunut teos, mutta Waltari onnistui kuitenkin saamaan siitä tekijänpalkkion. Kesällä 1939 Waltari yritti saada sen julkaistuksi yhdessä kolmen muun pienoisromaanin kanssa, mutta kustantaja hylkäsi tämänkin kokoelman. "Ei koskaan huomispäivää" julkaistiin ensin keräilypainoksena ja vuonna 1942 jatkokertomuksena aikakauslehti "Kuvassa". Lehdessä se sai uuden nimen: "Kevät uuden maailmansodan varjossa. Romaani ajasta, joka ei koskaan saa palata". WSOY julkaisi romaanin omana kirjanaan vasta vuonna 1944 ja kokoelmassa "Koiranheisipuu" vuonna 1961.


title: Ei koskaan huomispäivää

text: "Ei koskaan huomispäivää" on käännetty seitsemälle kielelle, muun muassa ranskaksi ("Jamais de lendemain"), ruotsiksi ("Ingen morgondag") ja tšekiksi ("Už nikdy nebude zítra").


title: Ei koskaan huomispäivää

text: Pienoisromaanin pohjalta on tehty kolme elokuvaa. Vuonna 1957 William Markus ohjasi sen pohjalta elokuvan nimeltä "Verta käsissämme". Pääosissa olivat Jussi Jurkka, Elina Pohjanpää ja Tauno Palo. Käsikirjoituksen teki Volodja Semitjov, joka muutti tapahtuma-aikaa niin, että päähenkilö palasi Suomeen oltuaan kymmenen vuotta sotavankina Neuvostoliitossa. Sensuuri asetti elokuvan ensin esityskieltoon mutta perui kiellon neljän päivää myöhemmin, kun elokuvasta poistettiin kohtaus, jossa poliisi ampuu pakenevaa vankia takaapäin. Kiellon oli arveltu johtuneen sota- ja vankileirikohtauksista, mutta elokuvatarkastamo kiisti sen, että kiellon takana olisi ollut ulkopoliittisia syitä.


title: Ei koskaan huomispäivää

text: Samasta käsikirjoituksesta ohjasi ruotsalainen elokuvaohjaaja Arne Mattsson 1957 ruotsinkielisen elokuvan "Ei huomispäivää". Pääosassa näytteli Jarl Kulle. Uusin versio pienoisromaanista on Tuija-Maija Niskasen ohjaama tv-elokuva "Astrid" (1995), jossa pääosissa ovat Mikko Nousiainen, Jonna Järnefelt ja Esko Salminen.


title: Debbie Ryan

text: Debbie Ryan (s. 4. marraskuuta 1952) on yhdysvaltalainen koripallovalmentaja. Hän on ollut vuodesta 1977 lähtien Virginian yliopiston naisten koripallojoukkueen päävalmentajana. Lisäksi hän on valmentanut Yhdysvaltain naisten maajoukkuetta. Hän pääsi vuonna 2008 Women’s Basketball Hall of Fameen.


title: Debbie Ryan

text: Ryan on toipunut haimasyövästä.


title: Vomtinden

text: Vomtinden on Skandeihin kuuluva vuorenhuippu Narvikin kunnassa, Norjassa. Huipun korkeus merenpinnan tasosta on 1 494 metriä.


title: Civitavecchia

text: Civitavecchia on satamakaupunki Italiassa Tyrrhenanmeren rannalla. Kaupunki sijaitsee Rooman metropolikaupungissa, 80 kilometriä Rooman kaupungista länsiluoteeseen. Civitavecchian asukasluku on noin 53 000 henkilöä.


title: Civitavecchia

text: Nykyinen kaupunki on rakennettu aiemman etruskiasutuksen sijoille. Kaupungin perusti keisari Trajanus toisen vuosisadan alulla. Tuolloin se tunnettiin nimellä Centumcellae. Keskiajan alussa kaupunki oli Bysantin tukikohta, kunnes saraseenit valtasivat sen vuonna 828. Myöhemmin Kirkkovaltio otti sen hallintaansa, ja vuonna 1696 paavi Innocentius XII antoi kaupungille vapaasataman oikeudet.


title: Civitavecchia

text: Toisessa maailmansodassa Civitavecchia kärsi huomattavia vaurioita liittoutuneiden ilmapommituksissa.


title: Löfbergs Arena

text: Löfbergs Arena, vuoteen 2013 "Löfbergs Lila Arena" (LLA), on vuonna 2001 valmistunut areena Karlstadissa Ruotsissa. Areenaa käytetään pääasiassa jääkiekko-otteluissa, mutta siellä on myös mahdollista pitää konsertteja. Areenan kapasiteetti on jääkiekko-otteluissa 8 250 katsojaa ja konserteissa 9 600. Areena toimii Färjestads BK:n kotihallina ja korvasi Färjestadin jäähallin joukkueen kotihallina.


title: Löfbergs Arena

text: Kahvipaahtimon hallin nimi muutettiin, kun yrityksen nimestä jätettiin pois "Lila". Areenalla ovat esiintyneet muun muassa Roxette, Elton John, Bryan Adams, Dolly Parton, Rod Stewart, Motörhead ja Judas Priest.


title: Toto Fogelberg-Kaila

text: Ruth Elisabeth "Toto" Fogelberg-Kaila (o.s. Fogelberg; 4. tammikuuta 1924 Helsinki – 8. helmikuuta 2013 Helsinki) oli suomalainen sarjakuvapiirtäjä, joka piirsi Pekka Puupää -sarjakuvaa isänsä Ola Fogelbergin kuoleman jälkeen vuodesta 1952 vuoteen 1975 asti ja oli jo isänsä aikana osallistunut sarjakuvien tekstittämiseen. Hän sai ensimmäisen jaetun Puupäähattu-palkinnon.. Kaila toimi kuvaamataidon opettajana.


title: Toto Fogelberg-Kaila

text: Toto Fogelbergin ensimmäinen puoliso oli jatkosodan loppuvaiheessa kyseenalaisin perustein teloitettu sotilaslääkäri Urpo Viinikka. Vuodesta 1947 hän oli naimisissa tunnetun jääkärieverstin pojan, diplomi-insinööri Heikki Kailan kanssa.


title: Teivas Oksala

text: Teivas Kalevi Jyväs Oksala (15. helmikuuta 1936 Helsinki – 2. maaliskuuta 2018 Espoo) oli suomalainen professori. Hän kuului siihen harvalukuiseen joukkoon, joka 1970-luvulta alkaen on vastannut Suomessa antiikin kaunokirjallisuuden tutkimuksesta.


title: Teivas Oksala

text: Oksala oli Jyväskylän yliopiston yleisen kirjallisuuden professori 1992–1998. Professorina hän oli erikoistunut antiikin kirjallisuuteen ja aatehistoriaan. Hän on toiminut klassisten kielten ja kirjallisuuden dosenttina Helsingin ja Tampereen yliopistoissa.


title: Teivas Oksala

text: Oksala suomensi muun muassa Horatiuksen ja Vergiliuksen runoutta. Hän saattoi päätökseen Vergiliuksen Aeneis-eepoksen suomennoksen, jonka hänen isänsä, professori Päivö Oksala oli aloittanut 1960-luvulla. Oksala oli J. L. Runeberg -asiantuntija ja suomensi myös hänen tuotantoaan, muun muassa "Vänrikki Stoolin tarinat".


title: Teivas Oksala

text: Oksala käsitteli väitöskirjassaan "Religion und Mythologie bei Horaz: eine literarhistorische Untersuchung" Horatiusta.


title: Teivas Oksala

text: Oksala on kääntänyt latinaksi suomalaista runoutta, Toivo Kärjen tangoja ja Elvis Presleyn levyttämiä lauluja, joita Doctor Ammondt on levyttänyt ja esittänyt myös ulkomailla.


title: Teivas Oksala

text: Oksala osallistui Runebergin juhlavuoden 2004 järjestämiseen juhlavuoden toimikunnan työvaliokunnan puheenjohtajana, suunnittelemalla Kansalliskirjastoon Runeberg-illat, pitämällä juhlavuoden tilaisuuksissa neljäkymmentä esitelmää ja kirjoittamalla kymmeniä Runebergia käsitteleviä artikkeleita.


title: Vahanokat

text: Vahanokat ("Estrilda") on loistopeippojen heimoon kuuluva varpuslintusuku. Vahanokkien sukuun kuuluu BirdLifen mukaan 13 lajia.


title: Blåtindan

text: Blåtindan on Skandeihin kuuluva vuori Målselvin kunnassa, Pohjois-Norjassa. Sen korkeus merenpinnan tasosta on 1 378 metriä.


title: Juan Ignacio Sánchez

text: Juan Ignacio Sánchez Brown (tunnetaan myös nimellä Pepe Sánchez; s. 8. toukokuuta 1977 Bahía Blanca) on argentiinalainen aktiiviuransa lopettanut koripalloilija.


title: Juan Ignacio Sánchez

text: Sánchez aloitti koripallon peluun 12-vuotiaana Club Bahiense del Nortessa. 17-vuotiaana hän siirtyi Deportivo Rocaan, joka pelasi Argentiinan pääsarjaa. Hän sai tarjouksen Temple Universitysta, mutta pelasi vielä kauden 1995–1996 Estudiantes de Bahía Blancassa. Vuonna 1996 hän siirtyi Philadelphiaan Temple Owlsiin. Vuonna 1998 hänet kutsuttiin Argentiinan maajoukkueeseen ja hän pelasi MM-kisoissa 1998.


title: Juan Ignacio Sánchez

text: Sánchez siirtyi NBA:han vuonna 2000 ollen ensimmäinen argentiinalainen koripalloilija NBA:ssa . Hän ei kuitenkaan saanut paljon peliaikaa, jolloin myös tilastos jäivät vaatimattomiksi. Sánchez pelasi kauden 2001–2002 Panathinaikosissa ja voitti Euroliigan mestaruuden. Hän palasi vielä Detroit Pistonsiin, mutta vierailu oli vain kauden mittainen.


title: Juan Ignacio Sánchez

text: Sánchez palasi Eurooppaan ja CB Lucentum Alicanteen, joka pelasi ACB:ssä. Seurasta hän siirtyi Unicaja Málagaan, jossa hän pelasi kolmen kauden ajan. Vuonna 2007 hän meni FC Barcelona Bàsquetiin. Kauden jälkeen hän siirtyi Barcelonan pahimman kilpailijan, Real Madrid Balonceston riveihin, jonka riveistä hänet vapautettiin huhtikuussa 2009. Helmikuussa 2010 Sánchez palasi kotimaahansa Obras Sanitariasin riveihin.


title: Faller Car System

text: Faller Car System on saksalainen tiehen piilotettua teräslankaa automaattisesti seuraava pienoisautojärjestelmä. Autot toimivat akuilla ja ohjaavat itseään etupyöriä kääntävään vipuun kiinnitetyn magneetin avulla. Mallien kokoja on saatavilla 1:87 ja 1:160-mittakaavoissa. Faller on suunnannut tuoteryhmänsä etenkin pienoisrautatieharrastajille. Faller Car Systemin aloituspakettien hinnat vaihtelevat n. 80 eurosta satoihin euroihin. Aloituspaketteihin kuuluu muun muassa "asfalttimassaa", auto, ohjauslankaa, laturi ja muita tarpeelisia osia.


title: Old Funeral

text: Old Funeral oli 80-luvun loppupuolella perustettu norjalainen black/death metal -yhtye


title: Old Funeral

text: Old Funeral oli yksi ensimmäisistä bändeistä, jotka muodostivat norjalaisen extreme metal skenen, jonka he aloittivat vuonna 1988. Jo vuonna 1992 bändi hajosi, mutta sitten bändin perustajat (Abbath ja Demonaz Immortalista, sekä Varg Vikernes Burzumista) ovat nyt tunnettuja, joten Old Funeral on saanut huomiota. Old Funeral on saanut vaikutteita sellaisilta yhtyeistä, kuin Carcass (Iso-Britannia) ja Morbid Angel (Yhdysvallat).


title: Shawn Chambers

text: Shawn Randall Chambers (s. , Michigan, Yhdysvallat) on entinen yhdysvaltalainen jääkiekkoilija. Hän pelasi NHL:ssä vuosina 1987–2000 625 runkosarjan ottelua Minnesota North Starsissa, Tampa Bay Lightningissa, New Jersey Devilsissä ja Dallas Starsissa. Pelipaikaltaan Chambers oli puolustaja. Hän voitti Stanley Cupin vuosina 1995 ja 1999.


title: Shawn Chambers

text: Chambers pelasi juniorina jääkiekkoa kotikaupunkinsa Detroitin Compuware Ambassadors -joukkueessa. Joukkue voitti vuonna 1986 Robertson Cupin, joka annetaan Yhdysvaltojen parhaalle juniorijoukkueelle. Tästä huolimatta Chambersista ei kiinnostunut yksikään yliopistojoukkue. Lopulta sitoutumaton kykyjenetsijä kertoi hänestä Alaskan yliopiston jääkiekkojoukkueen valmentaja Ric Schaferille, joka hankki Chambersille urheilijastipendin yliopistoon, vaikka ei ollut koskaan nähnyt Chambersin pelaavan. Chambers pelasi Alaskan yliopiston joukkueessa kausilla 1985–1986 ja 1986–1987. Alaskan hän jätti kuitenkin kesken jälkimmäisen kauden ja siirtyi WHL:n Seattle Thunderbirdsiin, jossa hän pelasi vain 28 ottelua ennen kuin siirtyi kauden lopuksi IHL:n Fort Wayne Kometsiin.


title: Shawn Chambers

text: Minnesota North Stars varasi Chambersin vuonna 1987 tilaisuudessa. Kaudella 1987–1988 Chambers pelasi sekä Minnesotassa että sen farmijoukkue Kalamazoo Wingsissä. Kolmena seuraavana kautena Chambers kuului Minnesotan vakiokokoonpanoon, vaikkakin kaudella 1990–1991 hän pelasi vain 29 ottelua polviongelmien vuoksi. Polviongelmat alkoivat, kun Minnesota pelasi Neuvostoliitossa Friendship Tour -turnauksessa syyskuussa 1990, jolloin Chambersin polvi meni sijoiltaan. Polvi leikattiin Yhdysvalloissa, ja hän palasi jäälle muutaman viikon levon jälkeen. Polvi kuitenkin vääntyi uudelleen joulukuussa 1990, ja Chambers oli sivussa usean kuukauden ajan. Hän palasi Minnesotan kokoonpanoon vasta aivan kauden lopulla ja pelasi pudotuspeleissä, tosin hammasta purren, sillä polvesta poistettiin nestettä päivittäin. Polveen tehtiin myös tähystysleikkaus kesken pudotuspelien toukokuussa 1991. Tästä huolimatta Chambers pelasi pudotuspelit loppuun ja Minnesota eteni aina Stanley Cupin finaaliin asti, jossa hävisi Pittsburgh Penguinsille.


title: Shawn Chambers

text: Kesäkuussa 1991 Minnesota myi Chambersin Washington Capitalsiin, josta se sai vaihdossa Steve Maltaisin ja Trent Klattin. Chambersin polviongelmat jatkuivat seuraavalla kaudella. Polvi leikattiin taas ja hän pelasi kauden aikana vain seitsemän ottelua. Tampa Bay Lightning valitsi Chambersin tilaisuudessa kesällä 1992. Chambers oli joukkueessa tärkeä pelaaja ja sai paljon peliaikaa. Hän pelasi seurassa kolme kautta, kunnes hänet myytiin yhdessä Danton Colen kanssa kesken kauden 1994–1995 New Jersey Devilsiin. Vaihdossa Tampa Bay sai Ben Hankinsonin ja Aleksandr Semakin. Keväällä 1995 New Jersey voitti Stanley Cupin. Chambers pelasi New Jerseyssä vielä kaksi kautta, ennen kuin solmi kesällä 1997 vapaana pelaajana sopimuksen Dallas Starsin kanssa. Hän pelasi Dallasissa vuoteen 2000 asti, jolloin lopetti uransa. Dallas voitti Stanley Cupin vuonna 1999. Viimeisellä kaudellaan 1999–2000 Chambers kärsi taas polviongelmista ja pelasi vain neljä ottelua.


title: CubeSat

text: CubeSat on yhdysvaltalainen nanosatelliitti-tyyppi. Nimitystä CubeSat käytetään usein myös sitä käyttävistä satelliiteista. Monet CubeSatit ovat amatöörien, kuten yliopisto-opiskelijoiden, rakentamia.


title: CubeSat

text: Cubesat-satelliitti on yleensä osa teknillisen korkeakoulun tai ammattikorkeakoulun opiskelijoiden opintoja ja lopputöitä. Se on myös uudenlainen opetuskeino, jossa opiskelija oppii akateemisen opiskelunsa ohessa työelämän kansainvälistä projektitoimintaa monipuolisesti.


title: CubeSat

text: Cubesatit ovat luoneet laajemman kansainvälisen opiskelijayhteisön kuin mikrosatelliitit 1980-luvulla. Tämän puitteissa järjestetään kansainvälisiä konferensseja , joissa opiskelijoilla on mahdollisuus pitää puheita. Alalle on syntynyt yliopistojen spin-off-yrityksiä, jotka pyrkivät kaupallistamaan Cubesatien suunnittelussa syntyneitä teknologioita.


title: CubeSat

text: Radioamatöörit ovat ottaneet Cubesatin käyttöönsä kuten mikrosatelliitit 1980-luvulla. Satelliittien maa-asemille on luotu globaali verkosto.


title: CubeSat

text: Cubesatit ovat herättäneet paljon julkista kiinnostusta ja pohdintoja, ovatko ne käyttökelpoisia eri avaruustieteissä , esimerkiksi planeettalennoilla. Yhdysvaltain asevoimat on alkanut tutkia niiden käyttöä sotatekniikassa ja siksi se sponsoroi yhdysvaltalaisten yliopistojen Cubesat-tutkimusta.


title: CubeSat

text: "CubeSat"-satelliitit ovat yhden litran volyymin (10 cm x 10 cm x 10 cm) omaavia ja alle yhden kilogramman (nykyisin 1,3 kg) painoisia satelliitteja, joiden ensiversion kehitti vuonna 1999 CalPolyn eli California Polytechnic State Universityn lentotekniikan professori Jordi Puig-Suari. CalPoly on edelleen johtava CubeSat-toiminnan kehittäjä. Myös Stanfordin yliopisto on avustanut maailmanlaajuista CubeSat-yhteisöä. EU:ssa Euroopan avaruusjärjestö on avannut oman "CubeSat-toimiston".


title: CubeSat

text:
Vuonna 2004 CubeSat-satelliitin laukaisu maksoi 65 000–80 000 dollaria. Cubesateja on laukaistu tai yritetty laukaista avaruuteen yli 50 kappaletta ja noin sata on kehitteillä.
Satelliittien lukitus- ja irrotusjärjestelmä on yleensä Pico-Satellite Orbital Deployer (P-POD), jonka kehitti ja jota myy CalPoly.. Euroopan komissio pyrkii 7. puiteohjelman belgialaisvetoisen QB50-projektin avulla kehittämään eurooppalaista CubeSat-tekniikkaa myös lukitus- ja irrotusjärjestelmän osalta.


title: CubeSat

text: Satelliittien eri alijärjestelmiä valmistavia yrityksiä on syntynyt sekä Eurooppaan että Yhdysvaltoin, esim. Clyde Space tai Andrews Space, joka myy esim. satelliittirunkoja, tietokoneita ja simulaattoreita.


title: CubeSat

text: Sveitsiläinen Lausannen yliopisto on vuonna 2012 kehittämässä Cubesateille sopivaa ionomoottoria, joka mahdollistaisi lennot esim. Kuun kiertoradalle.


title: CubeSat

text: Nanosatelliitteja on laukaistu 1990-luvun lopusta alkaen, mutta Cubesateja vasta vuodesta 2003 lähtien.


title: CubeSat

text: 30.6.2003 laukaistiin 5 Cubesatia Rockot-raketilla Plesetskin kosmodromilta


title: CubeSat

text: Vuonna 2004 ei tehty Cubesat-laukaisuja.


title: CubeSat

text: 27. lokakuuta 2005 Kosmos-3M-raketti laukaisi Plesetskistä 3 Cubesatia yhdessä ESAn sponsoroiman SSETI Express-mikrosatelliitin kanssa


title: CubeSat

text: 21. helmikuuta 2006 japanilainen Mu-raketti nosti yhden CubeSatin


title: CubeSat

text: 26. heinäkuuta 2006 epäonnistui Dnepr-raketin laukaisu, joka tuhosi 14 CubeSate|ia


title: CubeSat

text: 16.12.2006 yksi CubeSat lensi Minotaur-1 raketin koelennolla


title: CubeSat

text: 17.4.2007 Dnepr laukaisuu 7 CubeSatia


title: CubeSat

text: 28. huhtikuuta 2008 Intian Polar Satellite Launch Vehicle laukaisu 6 CubeSatia osana Nanosatellite Launch System-projektia


title: CubeSat

text: 3.8.2008 yritettiin laukaista 2 NASA Amesin CubeSatia Falcon 1-raketilla, laukaisu epäonnistui


title: CubeSat

text: 23. syyskuuta 2009 laukaisi PSLV-raketti 4 CubeSatia


title: CubeSat

text: 20. toukokuuta 2010 Japanin Planet-C-luotaimen mukana laukaistiin H-2-kantoraketilla Tanegashimasta:


title: CubeSat

text: 12. heinäkuuta 2010 PSLV-raketti laukaisi kolme Cubesatia


title: CubeSat

text: 19.11.2010 Yhdysvaltain ilmavoimien Minotaurus IV-kantoraketti laukaisi Alaskasta


title: CubeSat

text: 8. joulukuuta 2010 Falcon 9 laukaisi koelennollaan Cubesatit:


title: CubeSat

text:
Vuonna 2011 tehtiin yksi epäonnistunut ja kaksi onnistunutta rakettilaukaisua.
4. maaliskuuta 2011 tehtiin epäonnistunut Taurus-laukaisu, jonka päähyötykuorma on NASAn Glory. Syynä tuhoon oli kantoraketin nokkakartio, joka ei auennut. Raketin kyydissä tuhoutui myös kolme CubeSatia:


title: CubeSat

text: 12.10.2011 intialais-ranskalaisen Megha-Tropiques-sääsatelliitin laukaisun mukana lensi avaruuteen Sriharikotasta PSLV-kantoraketin kyydissä seuraavat Cubesat-satelliitit


title: CubeSat

text: 27.10.2011 NPP-sääsatelliitti laukaistaan Delta II-raketilla Vandenberg Air Force Station-tukikohdasta. Mukana lentävät seuraavat Cubesatit:


title: CubeSat

text: 13. tammikuuta 2012 ESAn Vega-kantoraketin ensimmäinen laukaisu vei seuraavat CubeSatit avaruuteen


title: CubeSat

text:
21.7.2012 JAXA laukaisi HTV 3- eli Kounotori 3-rahtialuksen ISS-avaruusasemalle, josta lähetettiin kiertoradoilleen seuraavat Cubesatit:
Ne "laukaistiin" kieroradoilleen 11. lokakuuta 2012 avaruusasemalta.


title: CubeSat

text: 13. syyskuuta 2012 yhdysvaltalainen Atlas 5-raketti laukaisi Vandenbergin sotilastukikohdasta sotilaallisten satelliittien kanssa seuraavat yhdysvaltalaiset Cubesatit:


title: CubeSat

text: Heinäkuussa 2010 astronautti T. Kopran vieraillessa Aalto-yliopistossa ilmoitettiin, että TKK oli suunnittelemassa vuonna 2013 laukaistavaa nanosatelliittia, Aalto-1.. Laukaisuajankohdaksi arvioitiin vuotta 2014, mutta suunnitelma toteutui vasta kesäkuussa 2017.


title: CubeSat

text: Eteläkorealainen taiteilija Song Hojun rakensi kuudessa vuodessa elektroniikkayritysten jätteistä keräämistään komponenteista ja 500 dollarilla ostamistaan komponenteista pienen Cubesatin, jonka hän aikoaa laukaista jonkin kantoraketin kyydissä vuoden 2012 lopussa, tosin laukaisu maksaa kymmeniä tuhansia dollareita.


title: CubeSat

text: Vuoden 2011 puolivälissä piti lähteä intialaisella PSLV-kantoraketilla myös BRITE-Cubesat, joka on Itävallan, Puolan ja Kanadan yhteinen satelliittihanke. Tämä lento voi toteutua vuonna 2012.


title: CubeSat

text: NASA on ilmoitti aikoinaan halustaan laukaista Planetary Societyn LightSail-1-satelliitti avaruuteen vuonna 2011. Tämä myöhästynyt laukaisu voi tapahtua vuonna 2012.


title: CubeSat

text: SADAF SAT-satelliitti, jonka toteutti Pakistan Student Satellite Program, piti laukaista avaruuteen vuonna 2011. Hankkeessa on mukana useita yliopistoja. Projekti alkoi vuonna 2007. Tämä laukaisu voi tapahtua vuonna 2012.


title: CubeSat

text: Englannin avaruusjärjestö päätti kesällä 2010 rahoittaa UKube-1-nanosatelliitin (5 kg) toteutuksen. Se on Englannin ensimmäinen Cubesat. Se piti laukaista vuoden 2011 jälkipuolella. Toisin kuin monissa muissa maissa, satelliittia ei rakenna yliopisto vaan Clyde Space -niminen skotlantilainen yritys.


title: CubeSat

text: AMSAT UK:n eli englantilaisten radioamatöörien FUNcube laukaistaneen vuoden 2012 jälkipuolella.Yhdysvallat laukaisee vuosina 2014-2016 kaikkiaan 24 Cubesatia NASAn "CubeSat Launch Initiative"-ohjelman (CSLI) puitteissa. Yksi näistä on NASA Amesin EcAMSat-satelliitin, joka tutkii mm. kolibakteereita avaruusolosuhteissa.


title: CubeSat

text: Vuonna 2010 Yhdysvaltain armeija kehitti 20 kg hyötykuorman kiertoradalla nostavaa kantorakettia (Multipurpose Nanomissile System), jota aiotaan käyttää lukuisten hyvin pienten (muutama nanosatelliitti tai kymmeniä pikosatelliitteja) satelliittien laukaisuun. Yhdysvaltain maavoimat on tilannut kehitystyötä vuodesta 2008 alkaen Huntsvillessä toimivilta Colsa Corp. ja Dynetics Corp. yhtiöiltä 7 miljoonalla dollarilla ja aikoo panostaa 17 miljoonaa dollaria lisää. Tämä tuskin riittää kantoraketin kehittämiseen, mutta voi aikaansaada muiden samanlaisten kehitysprojektien alkamisen muualla maailmassa, vaikka nykyisillä pienillä kantoraketeilla pystytään laukaisemaan huokealla pieniä satelliitteja etenkin useiden satelliittien yhteislaukaisuissa.


title: CubeSat

text: Yhdysvalloissa on esitetty, että esim. suihkuhävittäjä voisi ohjuksella laukaista avaruuteen hyvin pieniä satelliitteja. Idea ei ole uusi, mutta aiemmin ei ole ollut käytössä yhden kilogramman painoisia satelliitteja, joiden kohdalla tällainen laukaisu voi olla helpompi toteuttaa kuin esim. Pegasus-laukaisu, joka vaatii suuren kuljetuskoneen laukaisualustakseen. Yksityinen yritys on vuonna 2011 harkinnut nanosatelliittien laukaisua ohjuksilla, jotka laukaistaan korkealla lentävästä Lockheed F-104 Starfighter-lentokoneesta.


title: CubeSat

text: Vuoden 2011 alussa Spaceflight Services ja Innovative Space Logistics BV mainostivat laukaisupalveluyhteistyöstään nimenomaan mikro- ja nanosatelliittien parissa, jossa markkina on jaettu siten, että Spaceflight Services myy Yhdysvalloissa ja toinen yhtiö EU:ssa. Spaceflight Services-yhtiön kotisivulta ei käy ilmi, mitä jos mitään kantorakettia yhtiö välittää. Eurooppalainen yhtiö on ilmeisesti välittänyt neljä Cubesatin intialaiseen kantorakettiin, joka laukaistiin vuonna 2009. Sen sivustolla on alustava aikataulu vuoteen 2014 asti Cubesat-satelliittien laukaisumahdollisuuksista venäläisillä, yhdysvaltalaisilla ja intialaisilla raketeilla. Helmikuussa 2012 NASA valitsi käydyn kisan perusteella 33 Cubesatia NASAn laukaisujen lisähyötykuormiksi, ts. yliopistot jne. saavat ilmaisen laukaisun NASAlta. Heinäkuussa 2012 Virgin Galactic-yhtiö teki Surrey Satellite Technology-yhtiön Yhdysvaltain yksikön kanssa yhteistyösopimuksen Virgin Galactic-yhtiön kaavaileman Launcher 1-laukaisimen optimoinnista Cubesat-satelliitteja varten.


title: CubeSat

text: NASA tukee yhdysvaltalaisia CubeSateja "Educational Launch of Nanosatellites" (ELaNa) projektinsa kautta, sen avulla yliopistot saavat ilmaisia laukaisuja NASAn tiedesatelliittilaukaisujen ohessa. Ensimmäinen tällainen oli GLORY-satelliitin laukaisu vuoden 2011 alussa. Elokuussa 2011 NASA aloitti uuden Cubesat-laukaisualoitteen. Kesällä 2012 NASA ilmoitti uudesta ilmaisten yhdysvaltalaisten Cubesat-laukaisujen sarjasta vuosina 2013–2016, aiemman aloiteensa rahoituksella NASA laukaiseen jopa 64 Cubesat-satelliittia lähivuosina.


title: CubeSat

text: Kesällä 2013 NASA ilmoitti sen kehittämän Cubesat-sovittimen olevan valmis käyttöön.


title: CubeSat

text: ESA ja muutama muu iso avaruusjärjestö ovat luoneet avaruusalan International Space Education Board-koulutusfoorumin, jonka alla toimii GENSO-projekti (Global Educational Network for Satellite Operations), joka pyrkii edesauttamaan piensatelliittien kehittämistä opiskelijavoimin. GENSOa johtaa AMSAT ja ESAn Education office. Se mm. antaa mahdollisuuden käyttää toisen piensatelliittiprojektin maa-asemaa, jos oma maa-asema on rikki. GENSOn toiminta keskittyy maa-asemiin ja tietoliikenteeseen.


title: CubeSat

text: Esim. PQ-Gemini-satelliitit ovat kuution muotoisia, mutta niiden särmä on vain 5 cm ja ne painavat 120 grammaa.


title: CubeSat

text: Myös 6U-kokoisia (10 cm x 20 cm x 30 cm) Cubesat-satelliitteja on tekeillä, mm. Australiassa


title: CubeSat

text: Bostonin yliopisto on kehittämässä omaa suurempaa satelliittia, jonka alijärjestelmät olisivat (epäitsenäisiä) Cubesateja, projektin nimi on Boston University Student Satellite for Application and Training (BUSAT). Se on osa yhdysvaltalaista Reinventing Space-aloitetta, jossa pyritään saamaan aikaan enemmän satelliittilentoja vähemmällä rahoituksella.


title: Faller

text: Faller on vuonna 1946 perustettu pienoismalleja valmistava yritys, jossa työskentelee noin 120 työntekijää. Faller valmistaa muun muassa taloja ja figuureja. Fallerin pääkonttori ja tuotantolaitos ovat Gütenbachissa Saksassa.


title: Faller

text: Faller valmiista puita, taloja, siltoja, pensaita, figuureja ynnä muuta pienoisrautateihin liittyvää. Faller tunnetaan mm. Faller Car System -tuotteistaan. Faller on myynyt tähän mennessä yli 100 miljoonaa pienoismallia.


title: Uriah Duffy

text: Uriah Duffy (s. Wakefield, Rhode Island, Yhdysvallat) on yhdysvaltalainen basisti. Hänet tunnetaan parhaiten rock-yhtye Whitesnaken jäsenenä. Lisäksi hän on soittanut studiomuusikkona useiden eri artistien levyillä.


title: Lauri Nurminen

text: Lauri Nurminen (9. syyskuuta 1906 – 20. helmikuuta 2009) oli ennen kuolemaansa viimeinen elossa oleva Suomen sisällissodassa valkoisten puolella palvellut ihminen.


title: Lauri Nurminen

text: Nurminen oli ensimmäisinä ottamassa vastaan eversti Ernst Linderin joukkoja Nokialla. Linder teki Nurmisesta lähetin ja tässä tehtävässä Nurminen toimi Nokian suojeluskunnassa. Kalevankankaan taistelujen sekavassa tilanteessa Nurminen joutui lapualaisten joukkoon, jossa hän oli aina Tampereen valtaukseen saakka.


title: Lauri Nurminen

text: Nurminen otti osaa myös talvisotaan ja jatkosotaan. Sotilasarvoltaan hän oli vääpeli.


title: Ronald D. Moore

text: Ronald Dowl Moore (s. 5. heinäkuuta 1964 Chowchilla Kalifornia) on yhdysvaltalainen käsikirjoittaja ja televisiotuottaja. Hänet tunnetaan parhaiten työstään televisiosarjojen "Star Trek" ja vuoden 2004 "Taisteluplaneetta Galactica" parissa.


title: Ronald D. Moore

text: Valmistuttuaan Cornellin yliopistosta Moore muutti Los Angelesiin luodakseen uraa käsikirjoittajana. Hänen onnistui myydä eräs käsikirjoituksensa televisiosarjaan "Star Trek – uusi sukupolvi" (1987–1994), ja vuonna 1989 hänet palkattiin sarjaan kokopäiväiseksi käsikirjoittajaksi. Myöhemmin hän toimi myös sarjan tuottajana. Hän voitti Hugo-palkinnon työstään sarjan parissa. Hän oli mukana tekemässä myös "" -televisiosarjaa.


title: Ronald D. Moore

text: Moore on myös luonut vuonna 2003 minisarjana alkaneen "Taisteluplaneetta Galactican" (2004–2009), joka perustuu löyhästi samannimiseen televisiosarjaan vuosilta 1978–1979, ja sen vuoden 2010 spin-off-sarjan "Caprica". Moore on myös käsikirjoittanut Diana Gabaldonin kirjasarjaan perustuvan televisiosarjan "Outlander – Matkantekijä" (2014).


title: Ronald D. Moore

text: Moore on naimisissa puvustaja Terry Dresbachin kanssa.


title: Epäviralliset painin Euroopan-mestaruuskilpailut 1914

text: Vuoden 1914 epäviralliset painin Euroopan-mestaruuskilpailut järjestettiin Wienissä, Itävallassa 31. toukokuuta - 1. kesäkuuta. Kilpailuissa painittiin pelkästään kreikkalais-roomalaisessa painissa viidessä eri sarjassa. Kyseessä olivat kaikkien aikojen viimeiset epäviralliset painin EM-kilpailut, vaikkakin ensimmäiset viralliset EM-kisat oli järjestetty jo kolme vuotta aikaisemmin. Seuraavat painin EM-kisat järjestettiin ensimmäisen maailmansodan vuoksi vasta vuonna 1921.


title: Seborga

text: Seborga (liguriaksi "A Seborca") on kunta Imperian maakunnassa Ligurian alueella Italiassa. Kunnan pinta-ala on 4,91 neliökilometriä ja asukkaita siellä on runsaat 300. Väestötiheys on 66 as./km². Seborgan pormestari on Franco Fogliarini.


title: Seborga

text: Seborgan suojeluspyhimys on San Martino. Kunnan asukkaita kutsutaan italiaksi nimellä "seborghini".


title: Seborga

text: Seborgan naapurikunnat ovat Ospedaletti, Perinaldo, Sanremo, Vallebona.


title: Seborga

text: Seborgan ystävyyskunta on ollut vuodesta 2003 lähtien Ranskassa sijaitseva L'Escarène.


title: Seborga

text: Antiikin aikana paikkakunta tunnettiin ensin nimellä "Castrum Sepulcri", sitten nimellä "Sepulcri Bugrum", jonka jälkeen nimellä "Serporca". Lopulta nimeksi tuli nykyinen "Seborga". Vuonna 954 alkoi itsenäisen Seborgan historia, kun paikalliset munkit valitsivat vaaleilla itselleen apotin. Apotista tuli samalla lisäksi Seborgan ruhtinas. Eräiden historioitsijoiden mukaan Seborga on maailman ensimmäinen perustuslaillinen monarkia.


title: Seborga

text: Vuonna 1729 Seborgan itsenäisyys päättyi, kun se myytiin Sardinian kuninkaalle. Virallisesti tätä kauppaa ei koskaan rekisteröity ja näin ollen kauppa ei ollut lainvoimainen. Nykyisin Seborgan asukkaat vaativat itsenäisyyttä vetoamalla tähän virkamiehen tekemään virheeseen. Seborgaa ei myöskään mainittu vuonna 1861 tehdyssä Italian yhtenäisyyssopimuksessa eikä vuonna 1946 tehdyssä tasavallan itsenäisyysjulistuksessa. On myös väitetty, että Italian diktaattori Benito Mussolini kirjoitti, että Seborga ei ole todellakaan osa Italiaa.